text:
Pwovèb 20Haitian Creole Version (HCV)
20 ¶ Twòp bweson fè ou pase moun nan betiz. Twòp gwòg fè ou pete kabouyay, fè lòbèy. Lè ou sou, ou aji tankou moun fou.
2 ¶ Lè yon wa ankòlè, se tankou yon lyon k'ap gwonde. Moun ki mete l' ankòlè a, se pwòp tèt li l'ap fè mal.
3 ¶ Se bèl bagay lè yon moun evite diskisyon. Moun san konprann toujou ap chache kont.
4 ¶ Parese pa pare tè li lè pou l' te pare l', li di fè twò frèt. Lè rekòt rive, li pa jwenn anyen nan jaden l'.
5 ¶ Lide yon nonm gen nan tèt li, se tankou dlo nan yon pi byen fon. Men, yon moun lespri ka rale yo mete deyò.
6 ¶ Anpil moun ap mache di jan yo se moun serye. Men, ou pa fasil jwenn yon moun ou ka fè konfyans.
7 ¶ Lè yon papa se moun serye, li fè sa ki dwat. Sa bon nèt pou pitit li yo.
8 ¶ Lè yon wa chita sou fòtèy li, l'ap rann jistis, li wè sa ki mal ak sa ki byen.
9 ¶ Ki moun ki ka di: mwen lave konsyans mwen, mwen wete tout peche ki te sou li?
10 ¶ Seyè a pa ka sipòte moun k'ap sèvi ak de pwa de mezi.
11 ¶ Yon timoun moutre ou sa l'ap soti nan sa l'ap fè. Ou ka di si l'ap serye, si l'ap bon.
12 ¶ Se Seyè a ki ban nou je pou nou ka wè, se li menm ki ban nou zòrèy pou nou ka tande.
13 ¶ Pa renmen dòmi twòp pou ou pa vin pòv. Souke kò ou. W'a jwenn kont manje pou ou manje.
14 ¶ Lè moun ap machande, machandiz pa janm bon. Fini yo fin achte, y'ap mache di jan yo fè yon bon zafè.
15 ¶ Lè yon moun ki gen konprann ap pale sa gen plis valè pase kantite lò ak pyè ki koute chè.
16 ¶ Si yon moun sòt jouk pou li asepte bay pawòl li pou dèt yon etranje, se pou yo pran ata rad ki sou li jouk lòt la peye.
17 ¶ Lajan ou fè nan move kondisyon ka dous lè ou fèk genyen l'. Men, apre sa, se tankou ti wòch anba dan.
18 ¶ Pran konsèy, tou sa ou gen lide fè ap mache byen. Pa kouri fè lagè san ou pa konnen sa w'ap fè.
19 ¶ Bouch alèlè pa kenbe sekrè. Pa mele ak moun ki pale twòp.
20 ¶ Moun ki bay manman l' ak papa l' madichon p'ap viv lontan.
21 ¶ Richès ou ranmase fasil fasil p'ap janm vin yon benediksyon pou ou.
22 ¶ Pa janm di se ou ki pou vanje tèt ou. Mete konfyans ou nan Seyè a, l'a delivre ou.
23 ¶ Seyè a pa ka sipòte moun k'ap sèvi ak de pwa de mezi. Sa pa bon pou ou sèvi ak move balans.
24 ¶ Se Seyè a ki louvri chemen devan nou. Ki jan lèzòm ka rive konprann lavi?
25 ¶ Pa prese fè Bondye pwomès. Ou ka règrèt sa pita.
26 ¶ Yon wa ki gen bon konprann ap rive dekouvri tout mechan yo. L'ap san pitye lè l'ap pini yo.
27 ¶ Se Seyè a ki ban nou konsyans nou. Se tankou yon lanp k'ap klere pou fè nou wè tou sa n'ap fè.
28 ¶ Yon wa ap rete wa si li se nèg serye, si li toujou kenbe pawòl li. L'ap toujou wa si li pa nan patipri.
29 ¶ Se kouraj ki fè valè yon jenn gason. Men, pou granmoun, se cheve blan l' yo ki fè valè l'.
30 ¶ Move esperyans ka fè nou chanje. Malè ka fè nou vin gen bon santiman.


c: text/html

text:
Galasi 1Haitian Creole Version (HCV)
1 ¶ Mwen menm Pòl, se pa moun ki te chwazi m', ni Bondye pa t' voye yon moun chwazi m', men se Jezikri menm ki te chwazi m' pou sèvi apòt, ansanm ak Bondye Papa a ki te fè l' leve soti vivan nan lanmò.
2 Tout frè ki isit la yo mete tèt ansanm avè m' pou ekri lèt sa a pou tout legliz ki nan peyi Galasi yo.
3 Nou mande Bondye, Papa nou, ansanm ak Jezikri, Seyè a, pou yo ban nou benediksyon ak kè poze.
4 Dapre volonte Bondye, Papa nou, Kris la te bay tèt li pou peche nou yo, pou l' te ka delivre nou anba move tan mechan ki sou latè koulye a.
5 Lwanj pou Bondye pou tout tan! Amèn.
6 ¶ Mwen sezi wè jan nou prese vire do bay Bondye ki te rele nou, gremesi Kris la, pou n' al swiv yon lòt kalite bon nouvèl.
7 Pou di vre, pa gen okenn lòt bon nouvèl. Men, mwen di sa paske gen moun k'ap plede chaje tèt nou, ki vle chanje anpil bagay nan bon nouvèl Kris la.
8 Enben, si yon moun ta vin anonse nou yon lòt bon nouvèl ki pa menm ak sa nou te anonse nou an, moun sa a li te mèt se mwen menm, osinon yon zanj ki soti nan syèl, madichon pou li!
9 Mwen deja di nou sa, koulye a m'ap repete nou sa ankò: si yon moun vin anonse nou yon bon nouvèl ki pa menm ak sa nou te resevwa a, madichon pou li!
10 ¶ Lè mwen di sa, èske sa vle di se favè moun m'ap chache? Non. Se favè Bondye m'ap chache. Eske se plezi m'ap chache fè lèzòm plezi? Si m' t'ap chache fè lèzòm plezi, se pa Kris la mwen ta ap sèvi.
11 M'ap di nou sa, frè m' yo, bon nouvèl m'ap anonse a pa soti nan moun.
12 Paske mwen menm, mwen pa t' resevwa l' nan men pesonn, ni se pa yon moun ki te moutre m' li. Men, se Jezikri menm ki te fè m' konnen li.
13 Nou tande pale sa m' te konn fè nan tan lontan, lè m' te nan relijyon jwif yo. Nou konnen jan m' te san pitye lè m' t'ap pèsekite legliz Bondye a, jan m' t'ap chache kraze li.
14 Nan relijyon jwif yo mwen te pi fò pase anpil moun nan ras mwen ki te menm laj avè mwen. Mwen te pi cho pase yo pou defann koutim zansèt nou yo.
15 Men, Bondye fè m' favè l', li mete m' apa depi nan vant manman m', li rele m' pou m' te ka sèvi li.
16 Konsa, lè se te lide l' pou l' te fè m' konnen Pitit li a, pou m' te ka anonse bon nouvèl li a nan mitan moun ki pa jwif yo, wi, lè sa a, mwen pa t' al mande pesonn konsèy.
17 Mwen pa t' moute Jerizalèm non plis pou m' al wè moun ki te apòt anvan m' yo. Men, mwen te pati la menm pou peyi Arabi. Apre sa, mwen tounen tounen m' lavil Damas.
18 Sou twazan, mwen moute lavil Jerizalèm pou m' te fè konesans ak Pyè. Mwen rete kenz jou lakay li.
19 Lè sa a, mwen pa t' wè okenn nan lòt apòt yo, esepte Jak, frè Seyè a.
20 Sa m'ap ekri nou la a, se vre wi. Mwen pran Bondye pou temwen, mwen p'ap bay manti.
21 Apre sa, mwen te ale nan peyi Siri ak Silisi.
22 Pandan tout tan sa a, manm legliz Kris la ki te nan peyi Jide a pa t' ankò rekonèt mwen.
23 Yo te sèlman konn tande moun ap di yo: Nonm ki t'ap pesekite nou nan tan lontan an, koulye a men l'ap mache anonse bon nouvèl li te vle kraze a.
24 Yo t'ap fè lwanj Bondye pou tèt mwen.

robotstxt: allowed

filter: keep


text:
1 Timote 2Haitian Creole Version (HCV)
2 ¶ Pou konmanse, m'ap mande pou nou lapriyè Bondye pou tout moun. Fè l' tout kalite demann pou yo, mande l' padon pou yo, di l' mèsi pou yo.
2 Se pou nou lapriyè pou chèf yo ak tout lòt moun ki gen otorite nan men yo, pou nou ka viv trankil ak kè poze nan sèvis Bondye a, ak yon konpòtman ki respektab sou tout pwen.
3 Se bagay konsa ki byen, ki fè Bondye, Sovè nou an, plezi.
4 Li ta renmen wè tout moun sove, li ta renmen wè tout moun rive konn verite a.
5 Se yon sèl Bondye a ki genyen. Se yon sèl moun tou ki mete lèzòm dakò ak Bondye ankò, se Jezi, Kris la.
6 Se li menm ki te asepte mouri pou tout moun ka sove. Se prèv sa a Bondye te bay, lè lè a te rive pou moutre jan li ta renmen wè tout moun sove.
7 Se poutèt sa, li voye m' kòm apòt pou m' anonse moun ki pa jwif yo nouvèl la, pou m' moutre yo tout bagay, pou yo ka rive gen konfyans nan Bondye, pou yo ka konnen verite a. Sa m'ap di la a, se vre wi. Mwen p'ap bay manti.
8 Wi, mwen vle pou moun k'ap viv pou Bondye toupatou yo ka leve men yo anlè devan l' pou yo lapriyè san yo pa nan fè kòlè ni nan chache kont ak pesonn.
9 ¶ Mwen ta renmen tou pou medam yo abiye yon jan ki kòrèk, tou senp, san fè endesans. Yo pa bezwen nan fè gwo kwafi, mete gwo bijou lò ak bèl grenn pèl ni rad ki koute chè sou yo.
10 Oneman ki bon pou yon fanm ki di l'ap sèvi Bondye se fè sa ki byen.
11 Se pou fanm yo rete san pale, avèk soumisyon, lè y'ap resevwa enstriksyon.
12 Mwen pa bay fanm yo dwa moutre pesonn anyen. Yo pa gen okenn otorite sou gason. Se pou yo rete byen trankil.
13 Paske, se Adan Bondye te kreye anvan. Se apre li te fè Ev.
14 Se pa t' Adan Satan te twonpe, se fanm lan li te twonpe, se fanm lan ki te dezobeyi lòd Bondye.
15 Men, yon fanm va delivre lè la fè pitit, si l' kenbe fèm nan konfyans li, nan renmen, nan lavi l'ap mennen apa pou Bondye a, si l' rete tou senp.


text:
Resansman 31Haitian Creole Version (HCV)
31 ¶ Seyè a pale ak Mwiz, li di l' konsa:
2 -Ou pral pini moun Madyan yo pou sa yo fè moun pèp Izrayèl yo pase. Apre sa, ou pral mouri pou ou al jwenn moun pa ou yo ki mouri deja.
3 Se konsa, Moyiz pale ak pèp la, li di yo konsa: -Pare kèk gason nan mitan nou pou y' al goumen, pou yo mache pran moun Madyan yo, fè yo peye sa yo fè Seyè a.
4 N'a pran mil gason nan chak branch fanmi pèp Izrayèl la pou n' voye al goumen.
5 Se konsa nan tout kantite gason ki nan pèp Izrayèl la, yo pran mil gason nan chak branch fanmi. Sa te bay douzmil (12.000) gason antou ki te pare pou al goumen.
6 Moyiz voye douzmil gason sa yo al fè lagè. Li voye ak yo Fineas, pitit gason Eleaza, prèt la, ki t'ap pote veso Bondye yo ak twonpèt pou bay siyal yo.
7 ¶ Yo atake moun Madyan yo jan Seyè a te bay Moyiz lòd la, yo touye tout gason yo.
8 Yo touye senk wa moun Madyan yo: Evi, Rekèm, Zou, Our ak Reba. Yo touye Balaram, pitit Beyò a, tou.
9 Moun Izrayèl yo fè tout fanm ak tout timoun Madyan yo prizonye. Yo pase men yo pran tout bèf yo, tout mouton yo, tout kabrit yo ak tout lòt byen yo.
10 Yo boule tout kay nan lavil yo ak tout kan kote moun yo te rete.
11 Apre sa, yo pran tou sa yo te ranmase, tout bèt ak tout moun yo te fè prizonye yo,
12 yo mennen yo bay Moyiz ansanm ak Eleaza, prèt la, ak tout moun pèp Izrayèl yo ki te nan kan an, nan plenn Moab yo, lòt bò larivyè Jouden, anfas lavil Jeriko.
13 ¶ Moyiz, Eleaza, prèt la ak tout chèf pèp Izrayèl yo soti nan kan an al kontre lame a.
14 Moyiz move sou chèf reskonsab lame yo, sou chèf divizyon mil yo ak chèf konpayi san yo ki t'ap tounen soti nan lagè a.
15 Li di yo konsa: -Poukisa nou pa touye tout medam sa yo?
16 Se yo menm ki te swiv konsèy Balaram yo, se yo ki te lakòz moun pèp Izrayèl yo te vire do bay Bondye nan zafè Baal-Peyò a, kifè gwo malè nou konnen an te tonbe sou pèp Izrayèl la.
17 Se pou nou touye tout pitit gason yo. Se pou nou touye tout fanm ki kouche ak gason deja.
18 Men, n'a sove lavi tout jenn fi ki poko janm kouche ak gason. N'a pran yo pou nou.
19 Men, nou menm ki touye moun osinon ki manyen kadav moun mouri, nou pral rete sèt jou andeyò limit kan an. Sou twazyèm jou a ak sou setyèm jou a n'a fè sèvis pou mete nou nan kondisyon, nou menm ak tout prizonye nou yo, pou nou ka fè sèvis Bondye.
20 N'a fè sèvis pou mete tout rad ak tout bagay ki fèt ak po bèt, bagay ki fèt ak pwal kabrit, bagay ki fèt an bwa, nan kondisyon pou moun k'ap sèvi Bondye ka sèvi ak yo.
21 Eleaza, prèt la, pale ak mesye ki te tounen soti nan lagè yo. Li di yo konsa: -Men yon regleman nou jwenn nan lòd Seyè a te bay Moyiz.
22 Tout moso lò, tout moso ajan, tout bout fè, tout moso kwiv, tout moso plon,
23 tou sa ki pa ka boule nan dife, n'a pase yo nan dife pou yo ka nan kondisyon sèvi pou moun k'ap sèvi Bondye. Men tou sa ki ka boule nan dife, se nan dlo yo mete apa pou sa a n'a pase yo pou yo ka nan kondisyon sèvi pou moun k'ap sèvi Bondye.
24 Sou setyèm jou a, n'a lave rad ki sou nou yo. Konsa n'a nan kondisyon pou nou fè sèvis Bondye. Se lè sa a n'a ka antre nan kan an.
25 ¶ Seyè a pale ak Moyiz, li di l' konsa:
26 -Ou menm, Moyiz ak Eleaza, prèt la, ansanm ak tout lòt chèf pèp Izrayèl yo, n'a konte tou sa lame a te ranmase nan lagè a, san bliye bèt yo ak prizonye yo.
27 Apre sa, n'a separe tout bagay mwatye pou mwatye, mwatye pou moun ki te al goumen yo, mwatye pou rès moun pèp Izrayèl yo.
28 Nan mwatye ki pou moun ki te al goumen yo, n'a wete yon pòsyon ki va tankou yon taks y'a peye pou Seyè a: sou chak senksan (500) moun, sou chak senksan bèt menm kalite, bèf, bourik, mouton, kabrit, w'a wete yonn pou Seyè a.
29 Sa w'a wete nan mwatye ki pou moun ki te al goumen yo, w'a bay Eleaza, prèt la, tankou yon bagay yo pran pou Seyè a.
30 Sou lòt mwatye ki rete pou rès moun pèp Izrayèl la, w'a pran yonn sou chak senkant moun, sou chak senkant bèt menm kalite, bèf, bourik, mouton, kabrit. Epi w'a bay moun Levi yo ki reskonsab Tant Randevou Seyè a.
31 Moyiz ak Eleaza, prèt la, te fè tout bagay jan Seyè a te bay Moyiz lòd fè a.
32 San konte sa sòlda yo te pran pou yo menm, men sa yo te pran nan men lènmi yo epi yo te pote bay Moyiz: sisanswasannkenzmil (675.000) mouton ak kabrit,33 swasanndouzmil (72.000) bèf,34 swasanteyenmil (61.000) bourik,35 tranndemil (32.000) jenn fi ki poko janm kouche ak gason.
36 Yo pran mwatye ladan yo bay sòlda ki te al goumen yo. Epi yo wete sa ki pou Seyè a ladan l'. Sa te fè twasantrannsètmil senksan (337.500) mouton ak kabrit,37 ak sisanswasannkenz (675) ladan yo pou Seyè a,38 trannsimil (36.000) bèf ak swasanndouz ladan yo pou Seyè a,39 trantmil senksan (30.500) bourik ak swasanteyen ladan yo pou Seyè a,
40 sèzmil (16.000) jenn fi ak trannde ladan yo pou Seyè a.
41 Se konsa, Moyiz renmèt bay Eleaza, prèt la, tou sa yo te wete pou Seyè a, jan Seyè a te bay Moyiz lòd la.
42 Lòt mwatye a te pou rès pèp Izrayèl la. Lè Moyiz fin wete sa ki te pou sòlda yo,
43 men sa ki te rete: twasantrannsètmil senksan (337.500) mouton ak kabrit,
44 trannsimil (36.000) bèf,
45 trantmil senksan (30.500) bourik ak
46 sèzmil (16.000) jenn fi.
47 Sou mwatye ki te pou rès moun pèp Izrayèl la, Moyiz pran yon moun sou chak senkant moun ak yon bèt sou chak senkant bèt menm kalite, li bay moun Levi yo ki te reskonsab tant Seyè a, jan Seyè a te bay Moyiz lòd la.
48 ¶ Lè sa a, tout moun ki te chèf lame a, chèf divizyon mil yo ak chèf konpayi san yo, yo tout vin jwenn Moyiz.
49 Epi yo di l': -Nou konte kantite sòlda ki te sou kont nou yo, nou jwenn yo tout la.
50 Se poutèt sa, n'ap pote tout bijou lò nou te jwenn epi nou te pran: braslè, chennèt, bag, zanno, chenn ak meday, n'ap ofri yo bay Seyè a pou li ka fè nou gras.
51 Moyiz ak Eleaza, prèt la, resevwa tout bijou lò yo te pote yo.
52 Sa te fè katsan (400) liv konsa chèf divizyon mil yo ak chèf konpayi san yo te pote bay Moyiz ak Eleaza ki te resevwa yo pou Seyè a.
53 Men, sòlda yo menm te kenbe sa yo te pran pou tèt pa yo.
54 Se konsa Moyiz ak Eleaza, prèt la, pran lò chèf divizyon mil ak chèf konpayi san yo te pote ba yo a, yo pote l' nan Tant Randevou a, pou Seyè a te ka toujou chonje pwoteje pèp Izrayèl la.


text:
Ansent nèj blan pati sezon fredi. (Pregnant Snow White Winter Party Prep)
Jwe: 150 Fwa
Pataje ansanm ak zanmi ou
Ansent nèj blan pati sezon fredi.: Li se lè pou ou ansent Pwensès pou fè jwaye jan li a ap vin pare pou pati pase sezon fredi a. Li pwal voye yon fèt pou 24 pre ak renmen nan hometown a. Nou pwal ede fi a pare pou fèt la. Bay yon gran gade Pwensès la. Fè itilize de produits pou anpil moun. A la fen, ou yo sipoze dekore Pwensès ak rad contemporain attrayant. Paran yo ak soti nan menm fanmi yo anpil apwesye nou la pou ede ansent fi a. Li souhaite pou ou te ka vire a pou fèt la. Bonè nan nèj blan double lè li tande sa ou ta ka rive jwenn palè l' la. Sa se renmen fi a gen pou nou.
Kontwòl yo:
Kontwòl yo:
Nouvo jwèt
Ansent nèj blan pati sezon fredi. se yon jwèt flash sa ou kapab jwi jwe en gratis. Malgre sa Li se lè pou ou ansent Pwensès pou fè jwaye jan li a ap vin pare pou pati pase sezon fredi a, ou ka jwenn nouvo jwèt jouer chak jou. Si ou renmen game, sa a, ou ka jwe jwèt menm jan an pou Ansent nèj blan pati sezon fredi. nan Gamelola.com. Houke jwèt Favoris ou:, Ajoute ou pi renmen jwèt Blog ou Facebook nan paj ou ak peut jwe sou sit entènèt kont ou!
Plis jwèt


text:
Yamal-401 90° e
Radyo Komsomolskaya Pravda ale ansanm ak 11674 V
53° E nan ekspwime AM6
Chanèl televizyon “KurdSat HD” Yo te parèt sou 11458 V 6295 3/4. DVB-S2. Louvri
Chanèl televizyon “KurdSat nouvèl HD” Yo te parèt sou 11465 V 5184 3/4. DVB-S2. Louvri
Yahsat-1A 52.5°E
Chanèl televizyon “FM 1 ak FM 2” Yo te parèt sou 11900 (H) 27500 7/8. Louvri
Intelsat 12 (12 se) 45° E
Stoikchkov nan 50 ane yo te parèt sou 11509 V DVB-S2/8PSK, MPEG-2, MPEG-4 23332 2/3 BISS
9B Eutelsat 9.0° E
SD vèsyon pipiti de youn ‘ chèn televizyon NT1 Suisse’ ak TMC ‘ Suisse’ te kite l 12034V
HD vèsyon pipiti de youn ‘ chèn televizyon NT1 Suisse’ ak TMC ‘ Suisse’ yo te parèt sou 12034V (lajè travès), DVB-S2/8PSK/MPEG-4/HD/OTKPЫTO, SR 27500, FEC 3/4
Chanèl televizyon “Mizik TNT” Ki sanble yo nan satelit a 1 Jen.
Avèk 01 Mwa Jen an nou kòmanse pase pa satelit nan Yamal 401 "90° sistèm e ak resepsyon karakteristik teknik sa.
Platfòm Digi TV CZ ak chèn televizyon Flix TV anrejistre
Repiblik tchèk DIGI s. r. ou menm. RRTV te anrejistre nouvo chèn televizyon pou li satelit platfòm Nova Digi TV CZ te peye.
Enskripsyon nan la pou separe nan pwogram via satelit. Repiblik tchèk Digi yo ka nan platfòm SERVICES li ofri estasyon tèren ap pase nan betiz 1, DIGI AP PASE NAN BETIZ 3 (CZ HD), DIGI AP PASE NAN BETIZ 4 (CZ SD), DOQ, Jwenn Didantite Xtra, TV DOMA ak HBO 3. Tout pwogram sa yo deja yo fè pati lojisyèl pakè pa Nova Digi TV CZ. Konsèy pou radyo ak televizyon pase (RRTV) enregistre a ekstra lojisyèl pakè ak konpayi Flix.TV s. r. ou menm., operatè satelit payante platfòm Flix TV. Nou pale osijè de èstasyon yo, fanmi Filmbox, Filmbox Extra HD, FilmBoxArtHouse, Docubox HD, Fastnfunbox, FightBox HD, Erox HD (24 zèd tan pa jou), Eroxx HD (24 zèd tan pa jou), Viasat chèche, Istwa Viasat, Classica HD, Oto motè ap pase nan betiz, Kanna TV, Sovaj jeyografik nasyonal (Nò Atlantik Geo sovaj), Ti bebe TV, Bo, Sanp, SmashHits, Kerrang!, N. Bwat Afrik, Chanèl batay sou latè HD, Spektrum kay, Pase nan betiz 1 ak reyalite CBS. Tout èstasyon yo sa yo ki deja disponib nan Czech pwopozisyon an Flix TV. RRTV tou anrejistre konpayi Ceske Radiokomunikace (L') FunBox-pwogram 4 k pou yon pilòt digital terrestre pase nan nivo DVB-T2 a pou transmetè Prag – Žižkov. FunBox station 4 k se deja pati de la multiplex DVB-T2.
Nouvo tès tp. "NC" PLIS PASE
Sou yonn nan transpondeurs yo "NC" + te gen ladann nouvo tès kanal.
Nan moman piblikasyon chanèl tès la te sans e li pa teledifize, ak yon tras tande bri nan Anglè, imaj codec te afiche (H). 264. Sou chanèl a pa gen okenn sistèm aksè kondisyonèl, Men, sa ka chanje.
Karakteristik teknik:
13 c, Eutelsat Hotbird (13,0° E)
Syans chanèl anba tantasyon, nan 4° fòm W
Sou televizyon ikranyen a mache commence chanèl thématiques yon lòt.
Ak Amòs 3 (4° FÒM W) tès yo te kòmanse avèk yon senp chanèl te rele syans. Pase pòte san codage ak tp. 10 nan yon chak kombyin tan 11,389 GHz, Pol. (H) (SR: 27500, FEC: 3/4; DVB S/QPSK). Depi kèk tan, pakè menm sa a te parèt chanèl vwayaj Terra, dosye Epoque ak syans natirèl yo Dacha. Tout ale. Syans chanèl se documentaire, pwogram edikasyonèl yo,byen sou latè a, découvertes syantifik, nouvo teknoloji ak moun. Branka pou pote chanèl pwèske genyen de sanisfè, te pwodwi pa Lawisi reynyon operasyon VGTRK. Menm jan an pou a,Chanèl ki se a ikranyen vèsyon pipiti de youn ki pase chanèl syans nan Lawisi 2.0 la VGTRK kenbe. Diffuseur ki pa ko revele detay, Men, talè ta dwe deja konnen enfòmasyon ofisyèl.
Karakteristik teknik nan kanal tès syans:
Amòs 3 (4° FÒM W)
13° E: Al Jazeera English HD ak odyo pou AC3
20 Me 2016 ane pou Al Jazeera chanèl Anglè nan definisyon anwo nan syèl la (HD), ak yon operatè transpondeur Arqiva Tèb disponib 131 sou la satelit zwazo cho Eutelsat 13E (13,0° E), chak Konben fwa 11,137 GHz, Pol. (H), (SR: 27500, FEC: 3/4, DVB S/QPSK), Te gen fòma AC3 total adyo plis yon ak pousantaj règ nan nivo 384 KO/s.
Li nesesè pou ajoute, tande sa nan MPEG fòma sou kanal sa a se sèlman 192 KO/s.
Karakteristik teknik ki HD Anglè Al Jazeera:
Zwazo cho EUTELSAT 13E (13,0° E)


text:
WASHINGTON, DC —
Jeneral retrete ameriken Norman Schwarzkopf, ki te kòmande fòs koalisyon alye Lèzetazini pandan Lagè Gòlfla, mouri jedi, dapre sa yon gwo responsab ameriken anonse. Li te gen 78 tan.
Apre Irak te anvayi Kowet an 1990, jeneral Schwarzkopf te dirije miz’an plas yon fòs koalisyon entènasyonal 700.000 mil sòlda. 17 janvye 1991, twoup li tap kòmande yo te tanmen yon kanpay aeryen anviwon 6 semèn kont fòs irakyen yo, anvan yon atak pa tè ki pat pran lontan pou dechouke fòs Saddam Hussein yo nan Kowet.
Ansyen prezidan George H. W. BUSH, ki entène lopital, deklare jeneral la “ se yon bon jan patriyòt e youn nan pi gran lidè militè jenerasyon li-a ».
Misye Schwarzkopf te etidye nan Akademi Militè Lèzetazini an e li te diplôme an 1956, dapre sa ansiklopedi britanik sou entènèt la ekri. Jeneral Norman Schwarzkopf te pran retrèt li nan mwa out 1991 e li kite yon liv li rele « It Doesn’t Take Hero :Ou Pa bezwen nesesèman yon Ewo » yon liv kote li prezante pwòp byografi li, jeneral Norman H. Schwarzkopf.


text:
Oté
Frèr-sèr, kouzin-kouzine, voisin-voizine ! Révèy azot in pé ! Révèy azot Bondyé !
/ 26 zwiyé 2016
Mi sort lir zournal témoignages lindi 25 zilyé 2016 é fransh vérité moin lé bien an kolèr. Pou kosa ? Pars in foi an plis mi apèrsoi nout péi La Rényon la pèrd son droi dann l’oséan indien. Sé konm k’i diré sak i rès dann l’éspas kan in trou noir la anvalé : in zétoil dispari.
Pou kosa mi di sa ? Pars, si zot la lir zournal, zot va rann azot kont ké nana dé rankont rant bann gouvèrnman bannzil l’oséan indien é ké La Rényon li lé pa la, li la poin kansréti lo pli pti éstrapontin pou li poz son fès dosi. Banna i diskite rantre zot, é nou ni rès déyèr lo mir z’ot rankont rantre zot.
Kont ki moin lé an kolèr ? Dabor kont gouvèrnman La Frans pars li la kass lo pti pé d’droi ké nou l’avé dann tan Sarkozy, é ké ni révé d’an avoir kan in prézidan dé droit té i anparl lo dévlopman andojène. Nou la fé in pti pa an avan é, malorèzman, in pa d’zéan an aryèr. Na in zoizo i apèl lo koukou : l ponn son zèf dann ni lé z’ot é li zète lo zèf lé z’ot a tèr. Konmsa mèm gouvèrnman de gôsh i fé avèk nou !
Kont kisa ankor moin lé an kolèr ? Kont lo bann gouvèrnman bannzil nou lété solidèr ansanm dopi in bonpé d’z’ané. Zot na poin in mo, in zès pou nou. Na poin inn pou domandé ousa La Rényon i lé ? Pou kosa la pa la ? Pou kosa mèm son nom banna i éfas dann z’ot rézolisyon final. Zot sé ankor nout frèr-sèr zot ? Zot sé ankor nout kouzin-kouzine zot ? Nout voizin-voizine zot ?
Frèr - sèr, kouzin-kouzine, voizin-voizine révèy azot in pé ! Révèy azot Bondyé !


text:
Misyon (Mission Statement) | Kesyon Moun Poze Souvan (FAQs) | Kijan pou pote plent (How to File a Complaint) | Piblikasyon (Publications) | Biwo Regyonal (Regional Offices) | Aksè nan Sèvis nan Lang Ou: Fòm pou Fè Plent (Access to Services in Your Language Complaint Form)
Piblikasyon (Publications)
DISKRIMINASYON AKÒZ DE LAJ - Age Discrimination
GID DE BAZ SOU DISKRIMINASYON NAN TRAVAY konsènan Lwa sou Dwa Moun Eta Nouyòk la - Basic Guide to Employment Discrimination
Lwa Sou Dwa Moun ak Divizyon Dwa Moun Eta Nouyòk - Basic Guide to the Human Rights Law
DISKRIMINASYON KI BAZE SOU SITIYASYON MILITÈ AK KONT ANSYEN SÒLDA KI ANDIKAPE - Military Status Discrimination & Discrimination Against Veterans With Disabilities
DWA TRAVAY POU VIKTIM VYOLANS DOMESTIK - Employment Right of Victims of Domestic Violence
TRAVAY Andikap ak Akomodasyon Rezonab - Employment Disability and Reasonable Accommodation
GID LOJMAN SAN PATIPRI - Fair Housing Guide
DISKRIMINASYON AKÒZ DE VIH/SIDA - HIV/AIDS Discrimination
Dwa Pou Moun ki Andikape Jwenn Lojman - Housing Rights of Persons with Disabilities
OBLIGASYON POU PWOPRIYETÈ AK OPERATÈ BIZNIS nan Espas Akomodasyon Piblik - Obligations of Business Owners of Places of Public Accommodations
DIKRIMINASYON KONT FANM ANSENT NAN TRAVAY - Pregnancy Discrimination in the Workplace
PWOTEKSYON SOU LWA SOU DWA MOUN POU MOUN AK : DOSYE ARESTASYON KI TE REZOUD NAN FAVÈ YO,
DOSYE SELE ak JIJMAN JÈN DELENKAN, oubyen MOUN KI KONDANE POU ENFRAKSYON KRIMINÈL - Protections for People with Arrest or Conviction Records
DWA MOUN KI ANDIKAPE Nan Espas Akomodasyon Piblik - Rights of People with Disabilities in of Places of Public Accommodations
ASÈLMAN SEKSYÈL - Sexual Harassment
DISKRIMINASYON SOU PREFERANS SEKSYÈL - Sexual Orientation


text:
Satelit Media boksè WeTeK Jwe Miracle etranje teknoloji ki mwen pwopoze a fini an tèm de ouvèti a nan peye TV satelit. Sa a pral ranplase regilye, oswa OSCam òganik enstale yon nouvo vèsyon OSCam svn r11310 emeu r733. Sa a vèsyon nan Emulation a OSCam_Emu 1.20 SVN 11310 emeu r733 ckoMпилиpoBaHa пoд пpoцeccop cortical A9...
Atenn: OpenPLi 4.0
ЗaMeHa OSCam Ha OSCam 11293 L' 733 bra Enigma2 для WeTeK Jwe
Satelit Media boksè WeTeK Jwe Miracle etranje teknoloji ki mwen pwopoze a fini an tèm de ouvèti a nan peye TV satelit. Sa a pral ranplase regilye, oswa OSCam òganik enstale yon nouvo vèsyon OSCam svn r11293 emeu r733. Sa a vèsyon nan Emulation a OSCam_Emu 1.20 SVN 11293 emeu r733 ckoMпилиpoBaHa пoд пpoцeccop cortical A9 ARMv7...
ЗaMeHa OSCam Ha OSCam 11292 L' 733 bra libusb ssl Enigma2 для WeTeK Jwe
Satelit Media boksè WeTeK Jwe Miracle etranje teknoloji ki mwen pwopoze a fini an tèm de ouvèti a nan peye TV satelit. Sa a pral ranplase regilye, oswa OSCam òganik enstale yon nouvo vèsyon OSCam svn r11292 emeu r733. Sa a vèsyon nan Emulation a OSCam_Emu 1.20 SVN 11292 emeu r733 ckoMпилиpoBaHa пoд пpoцeccop cortical A9 ARMv7...
ЗaMeHa OSCam Ha OSCam emeu r11290 emeu r733 Enigma2 для WeTeK Jwe
Satelit Media boksè WeTeK Jwe Miracle etranje teknoloji ki mwen pwopoze a fini an tèm de ouvèti a nan peye TV satelit. Sa a pral ranplase regilye, oswa OSCam òganik enstale yon nouvo vèsyon OSCam svn r11290 emeu r733. Sa a vèsyon nan Emulation a OSCam_Emu 1.20 SVN 11290 emeu r733 ckoMпилиpoBaHa пoд пpoцeccop cortical A9 ARMv7...
Ranplase OSCam nan OSCam L ' emeu r11289 r733 Enigma 2 pou jwe WeTeK
Satelit Media boksè WeTeK Jwe Miracle etranje teknoloji ki mwen pwopoze a fini an tèm de ouvèti a nan peye TV satelit. Sa a pral ranplase regilye, oswa OSCam òganik enstale yon nouvo vèsyon OSCam svn r11289 emeu r733. Sa a vèsyon nan Emulation a OSCam_Emu 1.20 SVN 11289 emeu r733 ckoMпилиpoBaHa пoд пpoцeccop cortical A9...
Download mikrolojisyèl OpenPLi E2 4.0 Sou non de 18.11.2016 pou enstale nan kat la memwa reseptè WeTeK Jwe
Download mikrolojisyèl OpenPLi E2 4.0 Sou non de 18.11.2016 enstale ak kouri nan kat la memwa sou reseptè a satelit WeTeK Jwe ATANSYON! Li se rekòmande yo sèvi ak segondè-pèfòmans memwa kat Klas 10 oswa UHS-mwen fòma sèvis piblik HPUSBFW! Tout operasyon yo ak ou PLEN HD reseptè WeTeK Jwe ou fè...
ЗaMeHa OSCam Ha OSCam_Emu svn r11279 emeu r732 enigm 2 pou jwe WeTeK
Satelit Media boksè WeTeK Jwe Miracle etranje teknoloji ki mwen pwopoze a fini an tèm de ouvèti a nan peye TV satelit. Sa a pral ranplase regilye, oswa regilye enstale OSCam sou yon nouvo OSCam vèsyon svn r11279 l ' r732. Sa a vèsyon nan Emulation a OSCam_Emu 1.20 SVN 11279 emeu r732 ckoMпилиpoBaHa пoд пpoцeccop cortical A9...
Download mikrolojisyèl OpenPLi E2 4.0 Sou non de 25.10.2016 pou enstale nan kat la memwa reseptè WeTeK Jwe
Download mikrolojisyèl OpenPLi E2 4.0 Sou non de 25.10.2016 enstale ak kouri nan kat la memwa sou reseptè a satelit WeTeK Jwe ATANSYON! Li se rekòmande yo sèvi ak segondè-pèfòmans memwa kat Klas 10 oswa UHS-mwen fòma sèvis piblik HPUSBFW! Tout operasyon yo ak ou PLEN HD reseptè WeTeK Jwe ou fè...
Download Emulation Wicardd 1.19 для WeTeK Jwe Ha OpenPLI MNigma
ПpиMep HacTpoйkи плarиHa enigma2-plugin-softcams-wicardd-1.19-r1.openpli.arm.ipk
ЗaMeHa OSCam Ha OSCam_Emu svn r11276 emeu r732 enigm 2 pou jwe WeTeK
Satelit Media boksè WeTeK Jwe Miracle etranje teknoloji ki mwen pwopoze a fini an tèm de ouvèti a nan peye TV satelit. Sa a pral ranplase regilye, oswa OSCam òganik enstale yon nouvo vèsyon OSCam svn r11276 emeu r732. Sa a vèsyon nan Emulation a OSCam_Emu 1.20 SVN 11276 emeu r732 ckoMпилиpoBaHa пoд пpoцeccop cortical A9...


text:
1 Istwa 25Haitian Creole Version (HCV)
25 ¶ Apre sa, wa David ak chèf moun Levi ki reskonsab sèvis nan Tanp lan te chwazi branch fanmi Asaf, branch fanmi Eyman ak branch fanmi Jedoutoun pou ba yo travay pa yo. Se yo ki pou bay mesaj Bondye yo, antan y'ap jwe gita, bandjo ak senbal. Men lis moun yo te chwazi yo ak travay yo chak:
2 Asaf te gen kat pitit: Zakou, Jozèf, Netama ak Acharela. Yo te sou zòd Asaf. Se li ki te konn fè konnen mesaj Bondye yo chak lè wa a mande l' pou l' fè l'.
3 Jedoutoun te gen sis pitit: Gedalya, Zeri, Izayi, Chimèy, Asabya ak Matatya. Yo te sou zòd Jedoutoun, papa yo. Se yo ki te konn fè konnen mesaj Bondye yo antan y'ap jwe gita, pou fè lwanj Bondye, pou di l' mèsi.
4 Eyman te gen katòz pitit: Boukija, Matanya, Ouzyèl, Sebwèl, Jerimòt, Ananya, Anani, Elyata, Gidalti, Womanti-Ezè, Josbekacha, Maloti, Oti ak Maziòt.
5 Bondye te bay Eyman, pwofèt wa a, katòz pitit gason sa yo ak twa pitit fi, dapre pwomès li te fè l' pou l' te ba li anpil pouvwa. Lè yo t'ap fè konnen mesaj Bondye yo, se yo ki te pou kònen twonpèt yo.
6 Se Eyman, papa yo, ki t'ap dirije yo lè y'ap chante nan sèvis y'ap fè nan Tanp Bondye a, antan y'ap jwe gita, bandjo ak senbal. Asaf, Jedoutoun ak Eyman te sou zòd wa a.
7 Sa te fè antou desankatrevenwit (288) mizisyen ki te fò nan fè mizik, ansanm ak tout lòt moun Levi parèy yo ki te aprann chante pou Seyè a.
8 ¶ Yo fè tout moun piye, gran kou piti, ni sa ki te fò nan fè mizik, ni sa ki te fèk konmanse aprann, pou yo te ka konnen lè pou yo fè travay yo nan sèvis la.
9 -(We vèsè 31)
10 -(We vèsè 31)
11 -(We vèsè 31)
12 -(We vèsè 31)
13 -(We vèsè 31)
14 -(We vèsè 31)
15 -(We vèsè 31)
16 -(We vèsè 31)
17 -(We vèsè 31)
18 -(We vèsè 31)
19 -(We vèsè 31)
20 -(We vèsè 31)
21 -(We vèsè 31)
22 -(We vèsè 31)
23 -(We vèsè 31)
24 -(We vèsè 31)
25 -(We vèsè 31)
26 -(We vèsè 31)
27 -(We vèsè 31)
28 -(We vèsè 31)
29 -(We vèsè 31)30 -(We vèsè 31)31 Desankatrevenwit (288) mesye sa yo te separe chak fanmi apa. Sa te fè vennkat gwoup. Chak gwoup te gen douz moun. Nan chak gwoup te gen yon chèf ak pitit gason l' yo ansanm ak frè l' yo. Men nan ki lòd yo te soti apre yo fin piye a. Premye a te Jozèf nan fanmi Asaf la, dezyèm lan Gedalya, twazyèm lan Zakou, katriyèm lan Jisri, senkyèm lan Netanya, sizyèm lan Boukya, setyèm lan Acharela, wityèm lan Izayi, nevyèm lan Matanya, dizyèm lan Chimeyi, onzyèm lan Azareyèl, douzyèm lan Achabya, trèzyèm lan Choubayèl, katòzyèm lan Matatya, kenzyèm lan Jerimòt, sèzyèm lan Ananya, disetyèm lan Josbekacha, dizwityèm lan Anani, diznevyèm lan Maloti, ventyèm lan Elyata, venteyenyèm lan Oti, venndezyèm lan Gidalti, venntwazyèm lan Maziòt, vennkatryèm lan Womanti-Ezè.


text:
Need Help?
Call AFC's Education Helpline
(866) 427-6033
Monday to Thursday
10 am to 4 pm
Donate Now
Other Giving Options
Help Advocates for Children assist more New York City students
Sign up
Receive email updates or text alerts from AFC.
Byenveni nan Advocates for Children of New York
(Avoka pou Timoun nan New York)
Advocates for Children of New York (AFC), yon òganizasyon ki pa fè pwofi nan aktivite’l, sèvi tout elèv lekòl nan vil Nouyòk depi yo fèt jiska laj 26 zan, ki konsantre’l sou elèv ki sòti nan fanmi ki gen ti kras lajan ki ap lite nan lekòl-yo oswa ki sibi tout kalite diskriminasyon nan lekòl-yo.
Avoka nou yo ak espesyalis edikasyon koute ak anpil atansyon fanmi-yo, eksplike-yo ki chwa yo ka fè epi yo ede-yo avèk siksè pou yo defann edikasyon ki kòrek pou chak timoun sitou ke se dwa ti moun-yo pou yo jwenn li. Pou fanmi ki bezwen pi plis asistans, manm pèsonèl-la patisipe nan reyinyon ak paran-yo, reprezante paran-yo nan rankont san patipri nan Depatman Edikasyon nan vil Nouyòk-la, epi okipe-yo de reklamasyon administratif ak nan tribinal.
Nou travay ansanm avèk fanmi ti bebe ak timoun piti, elèv ki andikape, jèn ki gen zafè ak tribinal, etidyan ki enplike nan sistèm èd sosyal pou timoun, elèv kap aprann lang angle, elèv ki gen pwoblèm ak disiplin, ak elèv ki nan lojman tanporè. Anplis de sa, Pwojè Dwa Elèv Imigran nou-an ap rezoud pwoblèm ki gen pou wè ak elèv ki se imigran oswa paran-yo ak gadyen-yo se imigran. Pwoblèm Edikasyon fanmi imigran genyen tankou :
- Jwenn yon lekòl ki ka ede yon imigran ki fèk rive epi ki pa pale angle;
- Jan yo ka jwenn sèvis edikasyon espesyal nan yon lòt lang ke angle; oswa
- Envestigue poukisa yon elèv imigran pap aprann angle oswa ap travay mal nan lekòl-la.
AFC pa konsidere estati imigrasyon lè'l ap deside si’l gen pou’l ede'w.
Si ou ta renmen pale ak yon espesyalis nan edikasyon tanpri rele sèvis asistans nou-an.
Nou ka pale avèk ou nan lang PA’W. Nou gen espesyalis edikasyon ki pale panyòl. Nou genyen tou yon telefòn entèprèt sèvis pou lòt lang-yo.
- Etap 1 – Lè pou rele nou se ant 10:00 nan matin jiska 4:00 apremidi, Lindi jiska Jedi nan nimero 1-866-427-6033.
- Etap 2 – Lè’w konekte avèk yon espesyalis nan edikasyon, premye bagay pou’w fè se pou di ki lang ou pale. Tann yon ti moman pou nou ka fè yon koneksyon ak yon entèprèt ki pale lang ou-a.
- Etap 3 – Lè entèprèt-la sou liy-la, tanpri di nou ki pwoblèm edikasyon’w genyen.
AFC bay plizyè gid ak resous gratis pou ede’w pran defans pitit ou. Klike sou lyen ki anba-yo pou ka li sou:
- Yon gid sou Dwa Legal Elèv Imigran ak Paran-yo nan Lekòl Piblik Vil Nouyòk
- Enfòmasyon Enpòtan sou Edikasyon Espesyal nan lang pa’w : Fich ranseyman
- Lèt pou Paran
- Lèt pou Avoka
Pou lòt Gid ak Resous nan lang angle ak panyòl sèlman klike sou lyen-an.


text:
Chape anba jwèt, kategori nan jwèt gratis sou entènèt chape kote w ap gen plezi ak ou jwe nan jwèt chape, jwèt chape yo ap ajoute chak jou, chèche konnen sa ki nouvo nan jwèt chape, Facebook, Twitter oswa RSS nou an, jwèt chape.
Fwa sa a, otè a antre nan istwa a klasik nan Sòsye la nan Oz. Nou se nan yon mond majik epi nou gen recorrelo yo dekouvri mistè nan dèyè sa a avanti. Bon [...]
Apre yon jou eksplore istwa a nan espas, dinozò, momi ak vwayaj Old West la. Ou tonbe dòmi. Ou reveye nan mitan an nan yon rèv bèl bagay ak panse ke ou se nan [...]
Yon mond etranj ouvè pou avanturyé tankou ou, mennen ankèt, rechèch san yo pa pè a se pi enpòtan an, nou dwe pran anpil kirye yo rezoud pezeul yo nan reyalite sa a etranj. [...]
Alexia Crow: Cave nan ewo. Sa a ti fi te tonbe nan yon twou wòch ansyen plen ak sekrè. Anvan li ka chape anba ap gen yo rezoud pezeul, dekouvri sekrè ak resevwa tou nan [...]
Yon chape avanti 3D, isit la ou pral gen yo siviv yon sezon ivè frèt. . Eksplore yon bunker anba tè anba kay ou ak kolekte tout ekipman pou manje posib. Èske ou jere yo [...]
Avanti - Point 'n Klike sou, ou menm ak chat ou sournwa te ale nan kabin an ski. Sournwa renmen kache nan men ou, epi ou renmen jwenn li! Gade alantou, kolekte bagay epi rezoud [...]
Nouvo vèsyon nan jwèt sa a gwo chape, li nan jou 4 epi ou toujou ap looking're vivan! Epitou sanble yo dwe resevwa pi pre sivilizasyon. Ale pi devan epi eseye si ou kapab jwenn nan Brezil anvan [...]
Asire w ke ou ka chape. Sa yo bloke nan yon kochma nan pi terib la, gen yo sove anpil danje ki pèsiste nan fè nwa a ak danje, pwouve w ap chape capar Point ak [...]
Sa a jwèt nan chat se yon avanti ti nan chape, se chat sa a kwense nan machin a lave a ak misyon w se ede w chape anba l ', jwenn endikasyon yo, epi rezoud a [...]
Obama chape anba Jwèt se yon pwen ak nouvo avanti klike sou ki te kreye pa inkagames style. Pigsaw nan sa ki mal ede Obama pote sekou bay Flash, Tony, Lik ak etensèl pou yo ka kontinye [...]
Nan jwèt sa a Nwèl la. Se sèlman yon kèk èdtan pou Nwèl ak Pigsaw nan sa ki mal te pran obligarloa jwe Santa Claus pou l 'move jwèt wè sa, Èd pou l' chape anba byento oswa [a ...]
Di ki kalite avanti chape jwèt. Ede Santa chape soti nan kote sa a, vibran chanm a tout antye kap chèche objè ak endikasyon ki pèmèt ou lage l ', li vin tout prezante yo [...]
Jwèt sa a chape ti ak pwen-ak-klike sou laterè avanti ka pran plezi tout moun ak yon grafik piselize. Yon fen fon dòmi. Retounen kochma ak tan sa a li ale menm [...]
Yon pwen pè, epi klike chape anba jwèt avanti. Gen yon zanmi defi ou nan eksplore fon lanmè yo nan yon faktori fin vye granmoun abandone. Se pa tout bagay se tankou li sanble ak kote sa a. [...]


text:
2 Samyèl 3Haitian Creole Version (HCV)
3 ¶ Patizan fanmi Sayil yo ak patizan David yo pase lontan ap goumen yonn ak lòt konsa. Men, patizan David yo t'ap vin pi plis chak jou. Patizan fanmi Sayil yo menm t'ap bese.
2 Men sis pitit gason David vin fè antan li te lavil Ebwon: Pi gran an te rele Amon. Se Akenoam, moun lavil Jizreyèl, ki te manman l'.
3 Dezyèm lan te rele Kileyab. Se Abigayel, vèv Nabal la, moun lavil Kamèl, ki te manman l'. Twazyèm lan te rele Absalon. Se Maka, pitit fi Talmayi, wa lavil Gechou a, ki te manman l'.
4 Katriyèm lan te rele Adonija. Se Agit ki te manman l'. Senkyèm lan te rele Chefatya. Se Abital ki te manman l'.
5 Sizyèm lan te rele Jitreyam. Se Egla, yon lòt madanm David te genyen, ki te manman l'. Yo tout te fèt antan David te rete lavil Ebwon.
6 Pandan lagè a t'ap kaye ant patizan fanmi Sayil yo ak patizan David yo, Abnè te vin gen plis pouvwa chak jou sou patizan fanmi Sayil yo.
7 ¶ Sayil te gen yon fanm kay ki te rele Rispa. Se te pitit fi Aja. Abnè te kouche avè l'. Yon jou, Ichbochèt rele Abnè, li di l' konsa: -Poukisa w' al kouche avèk yonn nan fanm kay papa m' yo?
8 Lè Abnè tande sa, li fache anpil. Li di Ichbochèt konsa: -Eske se yon chen k'ap travay pou moun Jida yo mwen ye? Jouk jounen jòdi a mwen pa janm trayi Sayil, papa ou, ni patizan l' yo, ni zanmi l' yo. Mwen goumen rèd mare pou m' pa kite yo tonbe nan men David. Lèfini, pou koulye a w'ap fè m' repwòch pou yon ti pachat mwen te fè ak fanm sa a!
9 Se pou Seyè a ban m' pi gwo pinisyon ki genyen si mwen pa fè pwomès Bondye te fè David la rive vre.
10 Paske li te fè sèman l'ap wete baton kòmandman an nan fanmi Sayil la pou l' mete David wa sou moun Izrayèl yo ak sou moun Jida yo, soti depi teritwa Dann lan rive teritwa Becheba a.
11 Ichbochèt pa t' ka reponn Abnè anyen sitèlman li te pè l'.
12 Abnè voye kèk mesaje bò kote David pou di li: -Ki moun ki pral gouvènen peyi sa a? Pase yon kontra avè m'. M'ap ede ou pou tout moun Izrayèl yo vin jwenn ou.
13 David reponn li: -Dakò. M'ap pase yon kontra avè ou. Men, m'ap mande yon sèl bagay. Piga ou vin wè m' san ou pa mennen Mikal, pitit fi Sayil la, avè ou. Se sèl jan pou ou parèt devan m'.
14 Apre sa, David voye kèk mesaje bò kot Ichbochèt pou di li: -Renmèt mwen Mikal, madanm mwen. Mwen te bay san po ti kòk moun Filisti pou m' te ka marye avè l'.
15 Ichbochèt voye pran Mikal lakay mari li, Paltyèl, pitit gason Layis la.
16 Paltyèl pati dèyè l', li t'ap kriye sou tout wout la jouk yo rive lavil Baourim. Men Abnè di Paltyèl konsa: -Tounen lakay ou non, monchè! Epi Paltyèl tounen tounen l'.
17 Abnè al jwenn chèf fanmi moun Izrayèl yo pou fè yon koze ak yo. Li di yo konsa: -Depi lontan nou te vle se David ki pou te wa nou, pa vre.
18 Enben, men chans nou. Paske men sa Seyè a te di sou David: Mwen pral sèvi ak David, sèvitè m' lan, pou m' delivre pèp Izrayèl la, pèp mwen an, anba men moun Filisti yo ak anba men tout lòt lènmi l' yo.
19 Anbè pale ak moun branch fanmi Benjamen yo tou. Lèfini, li pati pou Ebwon pou li al di David sa moun pèp Izrayèl yo ansanm ak tout moun branch fanmi Benjamen yo te tonbe dakò pou yo fè.
20 Li rive lakay David lavil Ebwon. Li te gen vin lòt gason avè l'. David fè yon gwo resepsyon pou Abnè ak pou vin moun ki te avè l' yo.
21 Abnè di David konsa: -Monwa, mwen prale koulye a, mwen pral sanble tout moun pèp Izrayèl yo bò kote ou. y'a pase yon kontra avè ou. Konsa, w'a ka gouvènen tout peyi a jan ou vle l' la. David bay Abnè pèmisyon pou li ale. Lèfini, Abnè pati ak kè poze.
22 ¶ Apre sa, Joab ak patizan David yo vin rive. Yo te sot fè yon pase kay lènmi yo, yo te tounen ak anpil bagay yo te pran lakay yo. Lè sa a, Abnè pa t' Ebwon ankò lakay David, paske David te gen tan kite l' ale ak garanti anyen p'ap rive l'.
23 Lè Joab ak sòlda ki te avè l' yo rive, yo di Joab Abnè, pitit Nè a, te vin wè wa a, epi wa a kite l' ale ak garanti anyen p'ap rive l'.
24 Joab al jwenn wa a, li di li: -Sa ou fè konsa? Abnè vin jwenn ou epi ou kite l' ale san ou pa fè l' anyen?
25 Ou konn ki moun yo rele Abnè, pitit Nè a! Si li vini, se pou l' ka woule ou, pou l' ka konnen tout vire tounen ou, pou l' konnen tou sa w'ap fè.
26 Lèfini, Joab soti kay David, li voye moun al chache Abnè san David pa konnen. Yo jwenn Abnè bò sitèn dlo Sira a, yo fè l' tounen.
27 Lè Abnè rive Ebwon, Joab mennen l' apa bò pòtay lavil la tankou si li te vle pale pou kont li avè l'. Epi li ba li yon kout ponya nan vant. Se konsa Joab touye Abnè paske Abnè te touye Asayèl, frè l' la.
28 Lè David vin pran nouvèl la, li di: -Seyè a wè ni mwen ni moun gouvènman yo, nou pa gen anyen pou nou wè nan lanmò Abnè, pitit Nè a.
29 Se pou chatiman an tonbe sou tèt Joab ak tout fanmi li! Se pou toujou gen nan fanmi li moun k'ap gen ekoulman osinon move maladi po, gason k'ap blije fè travay fanm, gason k'ap mouri nan lagè, gason k'ap nan grangou.
30 Se konsa, Joab ak Abichay, frè l' la, te ansasinen Abnè paske Abnè te touye Asayèl, frè yo a, lè batay Gabawon an.
31 Apre sa, David bay Joab ak tout moun ki te avè l' yo lòd pou yo chire rad ki sou yo, pou yo mete rad sak sou yo, lèfini pou yo mache devan sèkèy Abnè a ap kriye. Wa David menm t'ap mache dèyè sèkèy defen an.
32 Yo antere Abnè Ebwon. Apre sa, wa a pran rele byen fò, li t'ap kriye sou tonm Abnè a. Tout pèp la t'ap kriye tou.
33 Wa a pran chante pou plenn lanmò Abnè. Li di nan chante a: -Abnè, poukisa ou mouri bèt konsa?
34 Men ou yo pa t' mare, pye ou yo pa t' nan chenn. Ou mouri tankou moun ki tonbe nan men malfektè! Tout pèp la pran kriye ankò pou Abnè.
35 Apre sa, pandan tout rès jounen an, yo pote manje bay David pou li manje, men David fè sèman sa a: -Se pou Bondye ban m' pi gwo pinisyon ki genyen si mwen mete anyen nan bouch mwen anvan solèy kouche!
36 Tout pèp la vin konn sa. Sa te fè yo plezi. Pou di vre, tou sa David te fè te fè pèp la plezi.
37 Se konsa tout moun David yo ansanm ak tout moun pèp Izrayèl yo te vin konnen tout bon vre wa a pa t' gen anyen pou l' te wè nan jan yo te ansasinen Abnè, pitit gason Nè a.
38 Wa a di moun k'ap sèvi avè l' yo: -Aa, mesye! Jòdi a pèp Izrayèl la pèdi yon chèf, yon gwo chèf wi!
39 Atout se wa Bondye chwazi a mwen ye, mwen santi m' fèb jòdi a. Pitit gason Sewouya yo twò mechan pou mwen. Se pou Bondye pini krimenèl sa yo pou mechanste yo fè a.


text:
Photo! Editor
-
Creole:
-
-
Lang:
-
Telechaje Photo! Editor
Deskripsyon:
Karakteristik prensipal:
- Yon seri gwo nan zouti pou travay ak imaj
- Mode nan sèvi ak otomatik nan zouti
- Retire nan limyè ak koulè bwi sou foto
- Pwosesis pakèt nan imaj
Kòmantè sou Photo! Editor:
Photo! Editor Lojisyèl ki gen rapò:
Zouti a yo kreye kolaj yo foto. Lojisyèl an gen yon seri de baz nan zouti koreksyon, yon anpil nan modèl ki disponib ak efè adisyonèl.
Lojisyèl an nan jere koleksyon yo nan foto ak materyèl videyo. Epitou lojisyèl an bay yon rechèch ak lajè fasil posiblite nan pwosesis dosye.
Lojisyèl an yo wè, edite ak konvèti imaj yo. Lojisyèl an sipòte gwo fòma yo grafik yo ak gen anpil fonksyon diferan.
Yon zouti pwisan yo travay avèk imaj. Lojisyèl an gen yon seri gwo nan zouti yo kreye, modifye ak konpoze imaj yo.
Zouti a nan travay ak imaj ak òganize foto yo. Lojisyèl an pèmèt ou edite imaj yo, aplike efè divès kalite epi pibliye ak yo sou sèvis sa yo popilè.
Lojisyèl an nan konfigirasyon précision a nan foto twoub. Lojisyèl an asire rekiperasyon an nan bon jan kalite imaj pa ranfòse oswa febli nan konsantre.
Lojisyèl an yo kreye foto yo gwosè paspò ak optimize yo nan estanda yo nan diferan peyi. Lojisyèl la pèmèt konvèti foto yo nan fòma ki nesesè pou enprime.
Yon zouti pwisan pou analiz la an detay ak pwosesis nan dosye imaj. Lojisyèl la gen yon seri gwo nan filtè, plagins ak lòt zouti.
Lojisyèl an yo kreye dyaporama ak dosye rezilta yo sou disk. Lojisyèl an gen ladan diferan zouti yo Customize pwosesis la nan kreyasyon.
Lojisyèl an yo wè ak edit imaj yo. Lojisyèl an gen zouti yo pou pwosesis la pakèt nan imaj ak Ekran, li kreye kolaj yo ak GIF-animasyon.
Antivirus lojisyèl pake pou multi pwoteksyon nan òdinatè a. Lojisyèl an pwoteje kont viris divès kalite oswa menas epi li gen yon firewall bilateral yo.
Senp sèvis piblik nan pwòp sistèm lan soti nan dosye yo nesesè ak ranje erè yo rejis. Lojisyèl an pèmèt ou wè tout pwoblèm yo te jwenn nan fenèt la View detaye.
Seri a nan zouti nan pwòp ak optimize sistèm nan fonksyone. Lojisyèl an pèmèt ou jere sistèm nan epi retire dosye yo nesesè.
Lojisyèl an fè tande vwa ak kominikasyon tèks ak itilizatè lòt. Lojisyèl la pèmèt yo mete yon modpas pou gen aksè nan chat ak configured ti bwat la dyalòg pou bezwen nan itilizatè a.
Sèvis piblik la yo kreye imaj yo ki gen kapasite ak sipò nan fòma divès kalite. Lojisyèl la pèmèt yo boule done sou yon ki gen kapasite ak kontoune pwoteksyon an kopi.
Wè plis lojisyèl
Sistèm operasyon:
- Windows
- Android
Top lojisyèl:
Wè plis lojisyèl


text:
Oté
Lo PV pou trann-sink éro ? I rod tir ankor d’lo dann rosh ?
/ 12 mars 2013
Moin lé sir, zot la antann parlé sak banna i apèl "lo gran Paris". Sa in sistèm transpor pou dégaj la sirkilasion dan la kapital la Frans épi la banlié. I prétan dir, plan-la na tout kalité é sar bon pou dévlop l’ékonomi lo péi. Biensir, sa i kout ar pa arienk in kat-sou, épi dann sak toulmoun i apèl lo tan la kriz, lé pa fasil pou trouv lo l’arzan. Donk, in pé nana dan l’idé goumant bann z’amann i gingn kan i éstasione in mové l’androi. I prétan i vé fé pèy demoun trann-sink éro olèrk dis-èt i pèy koméla.
Zot va di, sa in bann parol dan l’èr vi k’la pankor désidé. Donk, fé pa la bou avan la plui ! Sof ké kan i lans in n’afèr konm sa dan l’opinion, sé pou tèst anou, é si i kriy pa pli for ké for, i aplik lo z’afèr. Par l’fèt, ousa i vé aplik z’afèr-la ? Dann Paris, dan la réjion pariziène, dan tout la Frans, d’apré sak i prétan. Mé konm Jacques Dutronc i pé di : é nou, é nou, é nou ? Nou, bann péi l’Outre-mèr. Sré in pé for k’i fé in zès konm sa avèk nou ! Pars nou la poin arien pou gagné dan in n’afèr konm sa, mèm pa in konféti d’dévlopman ékonomik. Konm di mon gran-mèr : kafé-la lé in pé for.
Sa i ramèn anou in pé an arièr. Zot i souvien l’afèr d’tram-trin ? Katro-vin pour san d’moun té pou sa La Rénion. Zot i an souvien la rant férovièr ? Dan tout réjion la Frans, i gingn sa pou bann trin réjional. Donk, na poin d’rézon pou nou té i gingn pa sa. Mi souvien bien nou lété tou sèl é bann sosialis la pa lèv lo pti doi. La droit la pil anou é gouvèrnman la fé konm si do riyin’été, mèm si té i mèt a mor in gran projé bien nésésèr. Zoué pa nou lo kou d’PV pou trann-sink éro pars lèr-la, sar riyink in manièr pou tir d’lo dann rosh, é sa i gingn pi fé zordi.
NB : Na arienk in ga i apèl Moïse la fé in l’ésploi konm sa kan li la ramèn bann Juif dan "la tèr sint". Li la bat èk in baton dsi in bèl rosh épi d’lo la koulé. Mé sa tété dann tan lontan, zordi, mi oi pa kisa i gingn ankor fé sa !
Justin


text:
[HOOK]
Daglea Radikal ki nan kay la tout men ina the air
Roodboy baggial tout men ina the air
Depi se mwen k’monte sou beat la l’ pa ka pa byen abiye
N’vin kraze kay la nou vin kraze kay la
Blow blow, se MAD-S ki la wi [wi ]
Leve 2 men n’anlè pou nou jwi lavi
Blow blow, nou vin kraze kay la lalalalalalalala…
(Verse 1): Li pa tap janm lòt jan se Daglea Radikal
Ki vin manje beat sa tikal pa tikal
Voye jew nan club la wap wèl plen Nasty gial
E tout moun ap chante wa di se lasigal
Move to the right move to the left
Depi’w pa fe kòw rèd ou pap pa jwenn on meuf
Gyal shake your ass nap fè bagay nèf
Cheri pa gen pale anpil fè vit ann fè sa brèf brèf brèf brèf
Premye fwa m’jwenn on vybe ki mache konsa
Se MAD-S ak FRED HYPE ki mate son sa
Tout moun ki la leve 2 men n’ anlè leve vwa nou wo edem chante…
[HOOK]…
(Verse 2):
Vin boule strès
Vin defoulew bliye tristès
Boule tout frustration kou asetòn boule kitèks
Leve men’n anlè, bliye tout vye kalamite yo
Mkonnen’n gen pwoblèm men mizik sa pa ka kite yo (what)
Se fèmen je’w louvri kèw
Etèn tout limyè kounya gen plas pou brikèw
Dj, se degajew met bas sou twitèw
Mizik sa tèlman hot ou pa ka jwe l’ ba sou speacker w (boss)
Jwi laviw jwi laviw
Jwi laviw tout tan ou kapab fòk ou jwi laviw
Pa kite move moman ak moun ki rayi’w
Oze vin fèw pèdi gou lavi’w fòk ou jwi laviw (an)
Lavi son boul kap woule
Ki chaje sipriz zanmi tonnè boule
Pandan nap pop bottle, depanse lado,
Leve vwa nou wo edem chante.
[HOOK]…
(Bridge):Sou mizik mete tèt nou ansanm leve vwa nou wo edem chante: wololoy
Si nou santi son sa mache nan san’n leve vwa nou wo ede’m chante: wololoy
Si nap byen pase nan fè nwa nap kase leve vwa’n edem chante: Wololoy
Si nap boule fèy, nap koule boutèy we get hight fem santi nou ajiteeeeee
Leve men nou,leve men nou,leve men nou,leve, leve men nou, leve chante,fèm tande n di :Blow
Leve men nou,leve men nou,leve men nou, leve, leve men nou edem chante, fèm tande n di :
(Eye…Eye)[2]
Go M.A.D go M.A.D go… Go M.A.D go M.A.D go
[HOOK]….
(Outro):
Ouuuu haha (Mad-S) pagen manti menm bro (laria chooo), mezanmi eee, gad on vybe, H3I baby, ah ah
Thats what’s up bro…(nou kraze kay la mesye?) plat (oh my God) CHEF STANLEY I see you my nigga ah ah…(rete gade yo gaye chevem wi)
(Prod by Fred HYPE)
[HOOK]


text: Te mond lan nan jwèt sou òdinatè long kite fondasyon an primitif nan jwèt timoun yo.Koulye a, li se yon mond plen vityèl, moun rete pa sèlman granmoun, men tou, moun k'ap viv koulye a pi gran.Se konsa, kounye a gen yon rezon yo di ke jwèt flash timoun yo - sa a se byen yon genre orijinal, li vle di soti nan mas la nan pwojè menm jan an.Jwèt pou timoun sou entènèt kounye a vin yon bagay plis pase jis yon genre nan mond lan jwèt, ki fèt yo amize.Jwèt sa yo te kreye yon pwisan nouvo zouti edikatif ki pèmèt ou pa sèlman ede timoun devlope byen, li kapab tou siyifikativman akselere pwosesis la nan fòmasyon yo.Apre yo tout, pwofesè lontan anvan òdinatè yo an premye te montre ke jwèt la nan fwa amelyore absòpsyon nan enfòmasyon yon timoun.Atravè mond lan jwèt yon timoun ka absòbe konesans tèlman bagay ke anpil ta ka rele yon zouti inivèsèl jwèt sou òdinatè aprantisaj nan pi piti a.Kids Jwèt Online - li vrèman yon fason bèl bagay yo anseye konte jenn ti kabrit ou a, li, ak menm yo rekonèt fòm ak koulè, ki pral trè itil pandan fòmasyon nan lekòl segondè.Men, pa sèlman sa a jwèt bon pou timoun yo.Lefèt ke sa yo jwèt ka siyifikativman diminye depans pou paran yo.Vreman vre, yo anpil nan lavi reyèl jwèt yo pa konparab ak sa ki ka kreye nan espas ki la vityèl.Anplis, se sa ki envansyon ak pwopagasyon pou kontwole Plasma danjere nan òdinatè a minimize, se konsa ke jwe yon kèk èdtan yon timoun pa kapab peye konplètman.Espesyalman depi ou pa bezwen kenbe achte nouvo jwèt edikatif pou pèfòmans chè (epi pa lefèt ke ki an sekirite) enprime chak fwa.Lè pitit ou a vle yo jwe avèk yon karaktè nouvo soti nan desen ki pi ba a oswa fim.Sèlman louvri, pou egzanp, sit nou an - ak ou ka jwenn yon jwèt ki pral pou entwodiksyon ti bebe ou a ewo pi renmen.Tout plis konsa a kòm pitit ou a pral jwe ak yon nouvo zanmi vityèl, li te gen, san yo pa avi, pa pral fasil pou aprann, pou men yo évoluer.Masha ak Bear a, Dasha ak Diego, Winx fe - tout sa yo karaktè yo pral ede eritye ou a grandi epi aprann anpil bagay nouvo.Tout sa a pral yon baz ekselan pou yon vi adilt kote timoun nan ap gen fè fas a defi anpil.By wout la, jwèt pou timoun pou gratis ou ka jwenn nan paj sa a nan sit entènèt nou an.Ou ka telechaje yo, ou ka jwe yo - tout konplètman gratis epi yo pa mande pou tout kalite pwosedi dezagreyab tankou enskripsyon an.Kids Jwèt - sou entènèt jwèt edikatif pou timoun yo ak timoun piti.Yon ansanm konplè nan amizman pou timoun nan katalòg nou an nan jwèt sou entènèt pou ti gason ak tifi.La a ou pral jwenn pi bon timoun yo jwèt yo flash.Fabulous mond nan avanti ak karaktè renmen anpil - tout nan jwèt timoun yo pou ti fi ak jwèt timoun yo pou gason.Jwèt Mini pou timoun ki gen karaktè pi renmen sèlman isit la jwèt sou entènèt pou timoun gratis.Jwe jwèt gratis pou timoun - jwèt timoun yo pou ou!


text:
Demokrasi
Derivetiv de Grèk demokratia, entèprete kòm gouvènman pa pèp la. Demokrasi, san dout reprezante youn nan kouròn akonplisman nan efò lòm pou l gouvène tèt li. Toutfwa, demokrasi pa yon solisyon jeneral ke youn dwe aplike ak tout sitiasyon. Se obligasyon chak nasyon pou chache yon gouvènman fonksyonèl ; yon gouvènman ki fè sans pou patikilie sosiete an konsiderasyon an.
Nan teori, yon demokrasi se yon gouvènman kote se pèp la ki sou pouvwa. Sa pa vle di se yon gouvènman kote tout moun fè sa yo vle. Si ou bezwen yon gouvènman kote w ka fè sa w vle, sa w bezwen an se pa yon demokrasi, pa menm yon gouvènman, men yon anachi. Pou adrese malantandi sa, atis Ayisien, Jozèf D. Laroz (Joseph D. Larose), nan yon chan rele demokrasi, propoze koze sa a fän li yo :
« Si gen youn nan nou la, ki kwè l prè pou demokrasi, leve men dwat anlè, vin explike sa sa vle di. Paske mo demokrasi, se yon angajman, pou pèp ki vle viv tankou moun [ki sivilize]. Fò w renmen patri w, travay pou le bien, e respekte lalwa aplike, respekte lalwa aplike ».
Kle ide-a la se, « respekte lalwa aplike ». Pou mete pèp la sou pouvwa, nan yon demokrasi, fòs de laj popilasion, sa souvan akonpli pa reprezantan eli. Eleksion fèt kote pèp la chwazi moun yo vle reprezante yo nan gouvènman ; reprezantan sa yo menm prodwi, oubien reafime lòd gouvènans peyi-a. Lòd gouvènans, oubien angajman sa, souvan se yon lwa konstitisyonèl. Se obligasion sitwayen peyi-a pou yo obeyi konstitisyon sila, « pou respekte lalwa aplike ».
Kalite gouvènman sa, an menm tan, dwe konsidere tout sèktè nan yon sosiete. Toupandan tout moun santi ke ide ak opinyon pa yo enpòtan, ke yo reyèlman reprezante nan gouvènman, yo santi yo gen yon obligasion pou sipòte aktivite gouvènman. Si gouvènman klèman reprezante totalite popilasyon sa, lòd gouvènman avèk tan, vin pi solidifie. Lè lòd konstitisionèl bien etabli, chak eleksyon pou chanjman nan gouvènman vin fasil, dèske lòd ki gouvène chanjman sa yo fèmman etabli.
An rekapitilasyon, yon demokrasi se souvan yon gouvènman konstitisyonèl, avèk reprezantasyon ki soti nan tout seksyon nan sosiete. Kote pèp la rezève dwa yo pou chanje reprezantan sa yo a moman ke yo santi moun sa yo p'ap sèvi enterè yo, oubyen enterè peyi a ankò. Se yon gouvènman ki trouve fòs li nan abilite sitwayènte peyi-a pou yo respekte lwa, kòm pròp reprezantan yo yo-menm te chwazi etabli l. Kote limite modifikasyon nan lwa fèt sèlman pa kò gouvènman chwazi pa pèp la pou jere lwa.
Tout moun gen dwa mande chanjman nan gouvènman. Sepandan, malgre diferans pròp opinion pa yo konsène lòd konstitisyonèl, tout moun dwe, « respekte lalwa aplike », demokrasi.


text:
Sòm 58Haitian Creole Version (HCV)
58 ¶ (58:1) Pou chèf sanba yo. Se pou yo chante sou lè chante ki di: Pa detwi. Se yon chante David. (58:2) Nou menm ki reprezante Bondye, èske nou rann jistis la tout bon vre? Nou menm lèzòm, èske nou jije san patipri?
2 (58:3) Non! Okontrè! Se move lide ase ki nan kè nou. N'ap plede fè mechanste nan tout peyi a.
3 (58:4) Malveyan yo pèvèti depi nan vant manman yo. Moun k'ap bay manti yo gen madichon depi yo fèt.
4 (58:5) Yo gen yon pwazon nan bouch yo, tankou pwazon sèpan. Yo pa pran priyè, yo tankou sèpan aspik,
5 (58:6) ki fèmen zòrèy yo pou yo pa tande vwa moun k'ap chante pou fè yo dòmi, menm lè moun yo gen bèl bèl vwa.
6 ¶ (58:7) Bondye, tanpri, kase dan nan bouch yo! Kase kwòk dan jenn lyon yo, Seyè!
7 (58:8) Se pou yo disparèt tankou dlo lavalas k'ap koule desann. Se pou moun kraze yo anba pye tankou zèb sou granchemen.
8 (58:9) Se pou yo fonn tankou mantèg nan solèy. Se pou yo pa janm wè solèy tankou tibebe ki fèt tou mouri.
9 (58:10) Anvan menm yo konnen sa k'ap rive yo, se pou yo boule tankou raje. Bondye ap fè kòlè, l'ap rache yo pandan yo tou vivan.
10 (58:11) Moun ki mache dwat devan Bondye gen pou yo kontan lè yo wè jan yo pini mechan yo. Y'a lave pye yo nan san mechan yo.
11 (58:12) Lè sa a, moun va di: -Wi, sa vo lapenn pou moun mache dwat devan Bondye. Wi, gen yon Bondye k'ap jije moun sou latè.


text:
Oté
In kèstyonn dignité pou lo pèp rényoné
/ 3 séptanm 2009
Matante Zélida la ékrir Justin :
Mon shèr nové, mon spès tète dir,
Mi oi pa moin kossa bann rouj de fon nana pou arprosh méssyé préfé. Moin na konm dan l’idé zot i koné pa kossa zot i vé, kansa z’ot vant lé plin, kansa li lé vide. Kan li lèss demoun anbar shomin, zot lé pa dakor. Kan i anpèsh demoun anbar shomin, zot lé pa dakor non pli. Moin mi kroi zot lé kont li, in poin sé tou. Pé s’fèr zot i èmré li flate azot in pé, bate in pé dann z’ot do, dig-dig in pé z’ot dossou d’pyé. Kant mèm, moun-la i roprézante l’Éta, é l’Éta sé in n’afèr inportan, i fo li fé réspèk ali. Kossa ? In pti Rényon konm nou ni prétan fé lo rodomon ? Dizon in pti zanfan i amontr lo poin son momon. Alé, pran sa pou toi !
Justin la fé pou répons :
Mon vyé matant k’i koz toultan la boush rouvèr,
Si mi konpran aou byin, i fo ni kourb la tète. I fo ni arète pa di mèrsi, syouplé, bravo, mèm kan ni an apèrsoi le moun ou i parl i fé pa réspèk l’Éta konm li dovré, i fé déréspèkt ali. Pars l’Éta i doi pa pran parti pou inn kont l’ote, li doi pa an avoir z’ami dann in bor, z’ènmi dann in n’ote. Li doi pa shoizi la tète ! Sak ni oi, sé k’méssyé préfé i shoizi la tète : in pé na lo droi bar shomin épi li aroz azote avèk parol do myèl, lé z’ote na poin é i assonm azot avèk parol do fyèl épi kass-an-fèr. Tan k’a oute dovinète, sa i aplik anou konm in gan déssi in pate kanar. Fransh vérité, mèm si nou lé pti, nou lé pa d’akor k’i mank anou réspé, pou k’i amène anou an sharète shaviré. In késtyonn dignité pou lo pèp rényoné.
Justin
Lésplikasyon inn-dé pti mo :
Lo rodomon : lo robèl, lo movèz tète.
Pti zanfan i amontr lo poin son momon : in fèy fanjan tann.
Dig-digué : shatouyé.
Déréspèkté : mank réspé.
Shoizi la tète : fèr proférans.


text:
Ace Racer
Jwe: 829 Fwa
Pataje ansanm ak zanmi ou
Ace Racer: Woulib sou bato dlo skidoo ou sou lanm lanmè yo, vole sou dòfen yo ki Et astuces extraction pa tap vole sou ranp.
Kontwòl yo:
Kontwòl yo:
Nouvo jwèt
Ace Racer se yon jwèt flash sa ou kapab jwi jwe en gratis. Malgre sa Woulib sou bato dlo skidoo ou sou lanm lanmè yo, vole sou dòfen yo ki Et astuces extraction pa tap vole sou ranp, ou ka jwenn nouvo jwèt jouer chak jou. Si ou renmen game, sa a, ou ka jwe jwèt menm jan an pou Ace Racer nan Gamelola.com. Houke jwèt Favoris ou:, Ajoute ou pi renmen jwèt Blog ou Facebook nan paj ou ak peut jwe sou sit entènèt kont ou!
Plis jwèt


text:
Yon Ferry gratis navèt vwayajè ak bisiklèt yo (pa gen okenn machin pèmèt) atravè larivyè Lefrat la Aurajoki chak jou soti nan 6: 15AM 9PM, oswa jiskaske 11PM nan sezon lete. Vwayaj la kouvri yon distans Grand nan 78 mèt ak pran apeprè yon minit ak mwatye nan yon. Yon kouri Bayonne lokal se mande vizitè si yo te pran vwayaj la soti nan Turku atravè abo sou Fori a ankò; aktyèlman, tou de bò gwo larivyè Lefrat la yo rele menm bagay la, abo se jis non an Swedish. Dmeran, non an soti nan färja an swedwa epi li se ki gen rapò ak pawòl Bondye a angle "Ferry".
Turku te pou yon tan long sant la popilasyon pi enpòtan nan Fenlann. Li te premye kapital la nan Fenlann soti nan 1809 1812 ak kontinye yo dwe lavil la pi gwo pa popilasyon nan Fenlann jouk nan fen 1840s yo. Sèjousi siyifikasyon yo nan tout peyi se pa menm bagay la kòm li itilize yo dwe, men Turku se yon kapital rejyonal ak kote enpòtan pou biznis ak kilti nan pati nò Lewòp.
Soti nan ansyen chato nan waf modèn, mize mizik avant-Garde, Norman Miller eksplore kè a kreyatif nan Turku - anvan foul moun yo rive.
Winter ka ranpe moute sou Turku men ansyen kapital Fenlann nan pa fè sezon tenèb. nwit Long jis konsantre youn nan bèl sekrè pati nò Lewòp a sou hangouts lajounen brikabrak ak chalè-génération nocturne, pandan y ap lavil la vin pare etap antre nan dokiman Pwen Enpòtan an kiltirèl kòm Ewopeyen Kapital nan Kilti a.
Kapital la nan Kilti kòmanse nan mwa janvye, ak konsè ansanm larivyè Lefrat la Aura, Arsenal enstalasyon atizay ak fedatifis maten montre. Fèstivite yo pral tou selebre bò fènwa Turku a - gade soti pou "mizik ap viv ak imaj nan lanmò" seri a konsè ak "lanmò a ak anpil ap fè fas li yo" ekspozisyon.
Atraksyon Touris nan Turku
Anpil moun vwayaje nan Turku yo jwi kèk gwo mize, pak, ak fè makèt, ak kanpe sou pou omwen jou osinon de jou nan Turku se pi plis pase entérésan si w ap vwayaje nan rejyon Western Finland Fenlann nan. Turku se youn nan plis byen li te ye destinasyon vwayaj Fenlann a, ak atraksyon ki pi popilè li yo gen ladan katedral la Turku ak Turku Castle. Genyen yon anpil bagay ki pi enteresan yo wè ak fè nan Turku: -
Ou santi w tankou yon ti jenn ti kabrit?
Rejyon an Turku se yon gwo destinasyon pou tout fanmi an. Genyen Moominworld ak Väski avanti Island, Vil la Trafik nan Kupittaanpuisto Park, Mize a Byolojik ak Zoolandia. Ou kapab tou gen pou anobli sou Tour chvalye yo Little 'nan Turku Castle oswa rekòt pye mant pyès monnen anpil pwòp ou sou vwayaj timoun Mize a Aboa Fin vye granmoun nan nan.
Vil la nan dè milye de evènman
Turku ofri fèstivite ak evènman tout ane an. Yon richès nan espò, teyat, festival ak fwa vle di yon vizitè aktif ap toujou jwenn yon bagay nan enterè yo. Tan vizit ou se konsa yo pa manke mache a Medieval, Paavo Nurmi Marathon a, Ruisrock, DBTL Lekòl la festival, Turku Music Festival oswa anpil nan montre yo teyat ekselan.
Shopping ak konsepsyon nan Turku
Sant la nan Turku se chaje ak atelye yo ak boutik nan konsèpteur jèn. blòk Se sèlman yon kèk lwen Market Square, abilte fabrike tabl, rad, Pwodwi pou Telefòn, objè dekoratif, ak mèb tann mèt nouvo. Turku toujou ap pwodwi nouvo, konsèpteur ki enteresan. Ranmase kat jeyografik konsepsyon ou soti nan Turku tourizm Info ak fè kèk jwenn inik.
Si konsepsyon se pa tas ou a te, Turku ofri anpil lòt fè makèt, tou. Sant la gen yon varyete de boutik espesyalite diferan, oswa tcheke deyò dernye sant komèsyal Fenlann nan Skanssi.
Turku Castle (Turun Linna)
Nan pwent an sid nan lavil la, tou pre tèminal yo Ferry. Yon dwe pou tout moun vizite lavil la ansanm ak se youn nan atraksyon pi popilè touris nan peyi a. Sa a fin vye granmoun dat chato soti nan 1280s a, e li te ak anpil atansyon renove. Gen se toujou kèk egzibisyon nan chato lokal yo. Pwen enpòtan se de kacho yo ak koulwa bankè manyifik, ak yon mize istorik nan medyeval Turku nan yon labirent nan chanm retabli nan Bailey fin vye granmoun chato la. Tours nan gwo fò la yo ba èdtan nan lang angle. Yo bay yon kont bon nan istwa chato la. € 7, si ou vle vizit gide € 2.
Turku katedral
Gwo fò tou won sou larivyè Lefrat la ak vil la epi se youn nan Katedral pi enpòtan Fenlann nan. Tours kouri 9AM-7PM pandan mitan mwa septanm nan mitan mwa avril ak 9AM 8PM mitan mwa Avwil la bay mitan mwa septanm nan. Gratis.
Luostarinmäki
Nan 1827 yon dife detwi prèske tout nan Turku. Luostarinmäki te youn nan zòn yo kèk ki te sove, epi kounye a li gen tout pouvwa a yon atizanal mize.
Aboa Fin vye granmoun & Ars Nova
mize Sa a se aktyèlman de mize: Aboa Fin vye granmoun di sou istwa a nan Turku, ak Ars Nova se yon mize nan atizay modèn. Aboa Fin vye granmoun se ki baze sou remainings ansyen nan bilding fin vye granmoun epi li se egzibisyon an Aboa Fin vye granmoun sitiye a.
Kuralan kylämäki
Ame yon "Vilaj Istwa Living", isit la ou ka wè ti mouton tibebe ki fèk fèt ak poul (depann sou lè nan ane), menm jan tou yon otantik Finnish fèm soti nan 1950s yo. Trè pre nan sant vil la men ankò ou santi ou tankou ou se nan bò a peyi.
Turku Art Museum (Turun taidemuseo)
Mize a rejyonal nan Fenlann apwopriye. Yon pati santral la nan lavi sa a ki atizay nan Turku depi 1904.
Ruissalo
Yon bèl pak nasyonal sou yon zile sitiye km 6 soti nan Kauppatori la. Genyen tou yon kou gòlf nivo chanpyona, Aura gòlf, te fonde an 1958. Ruissalo Spa Hotel la se vwazinaj imedya li yo.
Caribia Spa ak Posankka
Detann nan spa a ak wè kwa a pi popilè ant yon kochon ak yon kanna, Posankka. Sa a te estati woz fèt pa Alvar Gullichsen, epi li te vin devni yon bòn tè li te ye nan devan spa a.
Wäinö Aaltonen Museum of Art
Ka Yon mize atizay rele apre atis Finnish ak sculpteur Wäinö Aaltonen (1896-1966), ki gen estati a Finlande popilè yo ak divès kalite tèm nasyonalis ka jwenn nan tout Fenlann. Petèt se nan pi bon-li te ye klasik estati an grèk-style nan "Vole Finn" ak nèf-tan Olympic lò medaye Paavo Nurmi. Senk kopi estati a egziste, youn nan mize a, ak estati a nan pi bon li te ye esplwate te lè elèv ki soti nan Etazini nan èlenki nan Tech. snuck yon sèl sou kolizyon an nan 17th syèk la Swedish bato de gè a Vasa jis kèk jou anvan li te pwoteje. Mize a tou gen tout pouvwa a chanje ekspozisyon nan lòt atis. 7 €.
Forum marinom ak Suomen Joutsen
Yon mize nasyonal espesyal ki tou travay kòm yon sant maritim pandan y ap gen pi popilè Suomen Joutsen a (Swan nan Fenlann) sèlman deyò nan li. Yon bato ki konsidere kòm bato nasyonal la nan Finlande. Tou de yo sitiye jis apre pò-a envite lè pral desann kouran, ou pa ka rate li.
Sibelius Mize
Sitiye sèlman 150 mèt soti nan katedral la Turku se yon ba bilding modèn konkrè, lojman yon koleksyon enteresan nan enstriman mizik kòm byen ke montre nan Finnish konpozitè Jean Sibelius, nonm sa a ak mizik l 'yo. Nan ekspozisyon yo pi plis pase 1400 enstriman mizik ak atizay mizik ki soti nan tout alantou glòb lan. Men sa yo enkli enstriman mizik plizyè santèn ane fin vye granmoun, tankou lut ak gita byen bonè; klavsen, clavichords ak pyano byen bonè; ak desann, anpil ògàn yo. Anplis de sa, se yon chanm rezève pou Sibelius's lavi ak travay. Pandan otòn, sezon fredi, ak sezon yo sezon prentan mize gen tout pouvwa a chanm mizik konsè yo nan Mèkredi aswè. Koleksyon yo disponib nan mize a Sibelius yo se nan enterè a tou de ekspè ak rayisab mizik òdinè. Mize a te fonde nan 1926 pa Otto Andersson, Pwofesè an premye nan muzikoloji ak populè nan abo Akademi University.
B-Galera
atizay kontanporen galri òganizasyon Suunnitelma B. Bay chè ak byen fasil abòdab espas galri pou atis jèn ak anviwònman fre pou nouvo lide ak deyò. Chak mwa chanje egzibisyon ak evènman plis owaza òganize.


text:
Oté
Sink zané, sa lé long é kourt an mèm tan !
/ 18 juin 2013
Kan in réjyon nana sèt dépité, li pé gingn fé sansa défé in gouvèrnman. Li pé galman fé pass bann bon projé pou l’avnir lo pèp zot androi. Sirtou kan se landroi-la lé dan loséan Indien, éloigné plis dis mil kilomèt la kapital lo gran péi, épi dann in sityasion difisil konm sak nou nana koméla. Pars mi pans zot la konpri, pou pa shanjé, mi anparl La Rényon... nout ti patri. Nout gran patri, sé la Frans, mé sa, bann léktèr nout zournal i koné, é konm di lo kont, lé pa nésésèr répèt toultan la mèm shoz… mèm si désèrtin amontrèr i di la répétisyon lé dann kèr in bon pédagoji. Mi lès azot kas zot koko la dsi !
Donk, nout bann dépité l’avé in an pou komans fé avans bann projé pou La Rényon, pou son lékonomi, pou son sosyété, pou son lanvironman épi son kiltir. Dizon tout suit pou son dévlopman dirab... Mi vé pa di zot la pa fé arien. Mi pé mèm di, kan zot la travay dsi bann gran projé gouvèrnman, zot la travay dé foi pou La Rényon, dé foi kont son zintéré. A bien rodé, i pé trouv bann projé i sava dan lo bon sans konm sak i sava dann mové sans, mé zordi, mi parl pa la dsi. Nou na l’tan pou anparl de sa !
Solman mi oi pa bann projé i sava vréman dann sans zintéré bann Rényoné. Mi vé anparl bann projé i mèt nout péi an marsh pou son dévlopman an bazan dsi son sityasyon konm èl i lé zordi, son bann problèm konm zot i lé dopi in bonpé d’zané — pa arienk dopi sak i apèl la kriz ! — épi in bon vizyon pou l’avnir. Moin la pa vi nout bann dépité prézant désèrtènn loi pou konbat vréman lo shomaz, vréman la povrété, vréman pou fé gingn Rényoné travay sir plas, lo mal-lojman é tout nout boubou. Sof mon réspé, konm di lo patoi, moin na linprésyon zot i kont dsi baton tonton pou travèrs la rivyèr, é bin sa lé pa bon.
In dépité, sa lé an plas pou sink zané. Sink zané, sa lé kourt é sa lé long an mèm tan. I fo in pé i port atansyon talèr zot manda i fini avan k’zot la fine gingn fé kékshoz de bon pou nou.
Justin


text:
Oté
Mi oi pa in n’afèr d’avnir la dan !
/ 22 mé 2013
Matant Zélida la ékrir Justin :
Mon shèr nové, mon spès salté, rouj de fon dovan léternité,
Astèr, si mi kopran bien, sé bann politik i vé mèt a lord dan lantropriz. Touléka, sé sak mi oi dann por : na tout in défilé dépité, lo mèr, sénatèr, tousa pou soi dizan aport zot soutien bann dokèr dan la grèv. Moin pèrsonèl, mi pans, lantropriz, sa in landroi patron èk travayèr i rankont pou diskité, pou trouv in térin lantant konm i di. Sa la pa in landroi pou d’moun déor fé zot dézord ; sa la pa in landroi demoun déor i vien pou fé présyon. Ala koman mi oi lé shoz, é moin lé sir é sèrtin, si i réspèk pa in règloman konm sa, tout demoun sar pèrdan, pa plis lo lantroipriz ké lo bann travayèr. Tok ! Pran sa pou toi !
Justin la fé pou répons :
Mon vyé matant k’i koz touzour la boush rouvèr,
I étone pa moin antann aou koz konm sa, san rod lo vré fon dé shoz konm dabitid. Pou kosa mi di sa ? Pars kan in bann travayèr la fine forsé pou aprann in métyé kalifyé, sé pou travay bien sir, é si posib travay dann péi zot lé éné. Travayé é viv o péi ! Sa in mo d’ord dopi lontan ni koné. Donn travay Kréol ! Sa ankor in kozman ni antann di dopi lontan, é pou moin, na poin arien lé rézonab konm sa. Astèr, si ou la fine aprann bien travay é ké lo patron i désid donn travay demoun déor, ou i konpran bien demoun lé an kolèr é lé zot lé solidèr la lite bann travayèr. Ou i konpran matant, si na d’moun i fo krétiké, la pa sak i aport zot solidarirté bann travayèr, mé sak lé pa solidèr. Bann patron rant zot lé solidèr. La droit avèk bann patron lé solidèr. L’Éta lokal, la plipar d’tan, i may dan zot trin. Donk, lé normal bann dokèr i gingn la solidarité zot kamarad. Moin, sa i déranj pa moin ! Pli pir matant, si i komans konm sa, moun déor va gingn travay é moun isi va dobout gèt. Ziskakan d’apré ou in n’afèr konm sa i pé diré. Mi oi pa in n’afèr d’avnir la dan !
Justin


text:
Pòp poul nòmal (Pop Chicken Stall)
Jwe: 384 Fwa
Pataje ansanm ak zanmi ou
Pòp poul nòmal: Nou te kòmanse yon ti boutik nan vil la. Tche kliyan rive jouk acheter yo pi renmen Pop Chicken.You gen pou pwepare pou bay poul Pop kliyan ou, pa fè yo ret tann pou bon bout tan, ap tann lè y' a endike ke nan wouj, sèvi yo anvan sa, ni yo pa pwal kite boutik la l pa peye lajan an. Sèvi kòm anpil kliyan ou ka bay lè pou jwenn ak cible chargeur lajan epi deplase pou pwochen nivo.Bòn chans pran plezi
Kontwòl yo:
Kontwòl yo:
Nouvo jwèt
Pòp poul nòmal se yon jwèt flash sa ou kapab jwi jwe en gratis. Malgre sa Nou te kòmanse yon ti boutik nan vil la, ou ka jwenn nouvo jwèt jouer chak jou. Si ou renmen game, sa a, ou ka jwe jwèt menm jan an pou Pòp poul nòmal nan Gamelola.com. Houke jwèt Favoris ou:, Ajoute ou pi renmen jwèt Blog ou Facebook nan paj ou ak peut jwe sou sit entènèt kont ou!
Plis jwèt


text:
Finalman isit la li ye, trè dire avyon franse Nò 2501 yo ki te pwodwi pa Nord Aviyasyon. Sa a te bon jan kalite segondè ajoute-sou pou FSX oswa P3D kreye pa Pwojè Noratlas, yon ekip franse a Jean-François ak Martin Gilbert kilomèt, manyèl la konplè se tou an franse. pake sa a gen ladan 4 modèl ak 11 repaints ki gen ladan 2501 Nò 27, No. 18, No. 105, No. 105-LTG + 09 62_53, Tomkins 1954, AK 1 / 64 bearn, Nò HAF, Montana DNRC N7549F, lè Amerik, 50 ane, LTG GA 61 + 120.
Gen ladan vityèl kabin (VC) + trè detaye kabin modelize nan 3D, 2D panèl, son koutim, 3D mezi, tèkstur lannwit bèl, Animations, lafimen, efè, pwosedi elatriye
Nò 2501 Noratlas souvan yo rele, se yon franse militè avyon transpò. Li se yon jimo-motè zèl-wo boom jimo, ki te pwodwi pa Nord Aviyasyon nan 1940s yo an reta bati yon ti kras plis pase 400 kopi, kèk gen entansyon pou transpò sivil nan pasaje, li te itilize pa dis peyi jouk 1990s yo an reta.
Otè Projet Noratlas (Jean-François Martin ak Gilbert kilomèt)


text:
Lisa Simpson memwa (Lisa Simpson Memory)
Jwe: 393 Fwa
Pataje ansanm ak zanmi ou
Lisa Simpson memwa: Chèche koup la se yon difficile online konsantrasyon bliye jwèt ki mande jwè yo pou Sur menm jan paires nan nivo chak. À paires de formes ansanm ak èd memwa ou. Èske ou ka jwenn yo tout Observe Lisa Simpson a anvan ke (pati kat. Klike sou paires façon Et fè yo tout disparèt devan ou lè est, pou genyen jwèt la.
Kontwòl yo:
Kontwòl yo:
Nouvo jwèt
Lisa Simpson memwa se yon jwèt flash sa ou kapab jwi jwe en gratis. Malgre sa Chèche koup la se yon difficile online konsantrasyon bliye jwèt ki mande jwè yo pou Sur menm jan paires nan nivo chak, ou ka jwenn nouvo jwèt jouer chak jou. Si ou renmen game, sa a, ou ka jwe jwèt menm jan an pou Lisa Simpson memwa nan Gamelola.com. Houke jwèt Favoris ou:, Ajoute ou pi renmen jwèt Blog ou Facebook nan paj ou ak peut jwe sou sit entènèt kont ou!
Plis jwèt


text:
Oté
Mal parti pou ral demoun dann fo-trin !
/ 8 avril 2011
Sanm pou moin, déssèrtènn foi, gouvèrnman la France nana in pé son tan pou pèrd, pou okip bann z’afèr la pa si tèlman inportan pou d’moun normal. Kossa lé inportan pou in moun normal ? Travay li ! Lozman li ! L’édikasyon li ! La zistis, la défans nasyonal épi d’ot shoz ankor. Mé, na poin lontan, la fé vote in loi déssi bann sign k’i pèrmète disting out rolizyon. Kossa i ansèrv ? Konm di lo kont, avèk sa i sar pa la boutik, lé plis insignifyan ké inportan.
Pars, pou moin, in moun i pé ète mizilman, katolik, pratik la rolizyon tamoul, sinonsa bann rolizyon tradisyonèl l’Afrik, sansa Madégascar... i pé mèm pratik dé rolizyon an mèm tan si li, sansa okin rolizyon. Sa i anpèsh pa moin dormi, ni manz mon manzé, ni an avoir la konsyans trankil. An kontrèr, pou moin, sa i amontr bien la divèrsité d’moun, la divèrsité bann sivilizasyon. La divèrsité, sa la rishès, é la rishès, mi pé pa alé kont, bien antandi. Provi k’na lo réspé, provi k’na la tolérans, provi k’na lantant rant lé z’inn épi lé z’ot. Provi k’na l’armoni.
Na poin lontan, la vote in loi kont lo voil intégral. Lo voil intégral ? Sa sé in n’afèr la zamé zènn amoin. Tansyon, la loi la, sa i prévoir fé pèy l’amann sak i mète in voil intégral, é in for l’amann ankor. Pou kossa ? Mi koné pa, pars moin la zamé antann in partizan défann lo voil di in n’afèr pou fé shanj amoin l’opinyon. Parèy ké pou bann sign distinktif ! Touléka, mi oi pa in rézon pou fé la guèr pou in n’afèr konmsa. Riyink de moin, demoun i pé abiye konm bann moun l’Afrik, bann moun Komor, bann moun l’Inn, sansa kostime-kravate, sa i annui pa moin ! Mi koné in bonpé d’moun i pans konm moin. Alor, drèss demoun prosé-vèrbal pou in kékshoz konmsa, mi oi pa l’itilité.
Alor, si gouvèrnman i rode fyone bann zéléktèr, so kou issi ankor, li lé mal parti pou ral demoun ankor in foi dann son fo-trin !
Justin


text:
Las Subarus, Lamborghinis, VWs ak plis sou yon ran de siksè nan tren de neige pou vil pou kèk kabinaj pa, nan jwèt rapide eksitan kous sa a. 5 machin yo ak 4 tren pou déverrouiller.
Sirèt wa manje a sou latè se yon lòt trè difisil fiziyad jwèt kote gen pou tire lènmi ou sou wout la. Ou bezwen sèvi ak flèch kle pou kontwole ou vole objet Et Sur espas bar pou tire entrant bonbons, piki antre kle pou activer atak pwisan espesyal pou detwi bonbons nan yon gwoup. Genyen twa modes difikilte pou nan jwèt, fasil, nòmal yo ak dan, se konsa chwazi ou ta renmen mòd e kòmanse jwèt lan. Candy wa a ak gwoup li te kòmanse yon gè nan mond lan, e tout moun ap konte sou ou, men koulye a li a w aksepte responsablite pou tire yo soti Et pwoteje mond lan nan tray sa a. Ou gen senk lavi, se konsa itilize yo konprann ak konplete jwèt la.
Jwe kòm kòmandan nan Etazini ak tire tout sòlda lènmi nan plizyè nivo difficile pou pwen maksimòm skò.
Gangster Mario se yon jwèt pou aksyon inik kote olye de sèvis tankou moun lòt lènmi yo nou pwal gen dwa pou tiye ennemis par itilize yon zam. Objektif nou se pou nou touye tout lènmi te nan chak nivo pou pwogrè sa kap vini an. Ou ka jwe swa kòm Mario Scalfaro te fè yon ou Mr. T. Ou gen twa zam pou chwazi de - fusil, zap wouj ak zap gray. Sèvi ak sourit ou pou vize ak Sur bouton sourit gòch pou fè dife, sèvi ak flèch ni kle onè-respè pou vole, anba flèch ou s pou koupi, ak sèvi ak flèch gòch dwat ak sa ki kle ou kle Piblisite pou deplase.


text:
Oté
Lib ousinonsa zésklav ?
/ 16 zwiyé 2015
Lo 14 zyièt sé la fèt nasyonal fransèz. A nou osi nou té an parmi vik nou osi nou lé fransé i di. Pou banna la ba déor, sé la fèt de la libérté. An frans konm tou lé zan navé gran défilé si lé san élizé, navé bal popilèr, pou désertin la komans minm dopi lo 13 au swar. Banna i fèt la libérté par rapor la priz de la bastyi. Dann listwar la frans lo 14 zyièt i zoué in gran rol. Pou nou rényoné, kosa i roprézant lo 14 zyièt pou nou ? Konm pou banna la libérté ? Ousinonsa plito sé koué la libérté pou sak mwayin i mank ?
Mard, zistoman mwin té èk inn-dé dalon é dan nout kozé ansanm, lo problinm la “libérté lo 14 zyièt“pou nou lé v’ni dirèk. Konm désertin i di, i pé pa èt lo minm libérté vik néna in gran dékalaz rant nou isi é banna déor. Néna i di konm sa èk lo ti moné zot i gingn, i pé pa konsidèr a zot konm lib, èk 400 éro par mwa, kèl libérté mwin néna ? Lé vré mwin na lo drwa rant dann magazin é aprésa ? Kèl libérté ou néna kan ou lé oblizé domann touzour souplé, kiswa inn, kiswa lot, kiswa lo ccas, kiswa lo mèr…
I di in moun lé lib kan li apartyin pa in ot moun, kan li lé pa in zésklav boudikont. Sanm pou mwin in moun i pé pa di li lé konplétman lib si na pwin in pé légalité rant-rant. Mi tronp a mwin pétèt mé tank néna in tro gran dékalaz rantronou, tank néna in tro gran dékalaz rant nou èk la frans nout libérté sora a rovwar. Sépousa, sanm pou mwin, si ni vé gingn lo konba pou la libérté i fo gingn déza lo konba pou légalité. Pou réponn“Lib ou ésklav“.


text:
Oté
Plizanpli danzéré, la NRL !
/ 20 mé 2015
Mi sort lir in zistoir dsi la grip éspagnol. Zot i koné, sa sé in n’afèr lé touzour dann la tète bann vyé z’ansien rényoné. Pou kosa ? Pars sa lété in maladi l’avé poin arien pou fé kont li, sirtou dann tan-la : demoun téi mor an kantité avèk sète éspès do pès la. La pa dir lontan mé pou tyé li la tyé é sak té i mor pa avèk la maladi téi mor avèk la féblès. Mé kansa sa la éspasé ? Ousa sa té i sort ? Koman sa l’arivé ? Sa la éspas apré lo promyé gèr mondyal. Sa l’ariv par lo bato : « Lo Madona », dan la tèr banna la mète pou fé lo kontropoi. Bato-la té i ramenn bann solda rényoné mor dann bosfor-dardanèl par la gèr.
La tèr ? Oui dan la tèr . Sa i komans fé réfléshi anou sa.
Pli pré par rapor La Rényon, kan l’armé La Frans la sort Madégaskar, avèk son bann z’anzin la amenn la tèr isi é dann lo tèr kosa n’avé vèr blan ? Sa nou lé sir n’avé vèr blan é lo famé vèr blan la mète nout l’agrikiltir a znou, dann la difiklilté dé z’ané, é dé z’ané.
Dan la tèr ? Sa i komans fé réfléshir anou ankor plis sa. Réflèshir, mé pa asé pou tir loson.
Zordi, ala ké la réjyon i vé roganiz in l’inportasyonn galé dopi Madégaskar. In pé i di 250000 tone, d’ot i di dann la réalité sé 3.800.000 tone k’i fo. Sa galé prop sa ? Sa na poin in mové z’afèr la-dan ? Kékshoz k’i apèlré la raj, la pèst épi d’ot z’afèr osi danzéré ? Kisa l’apré zoué lo z’apranti sorsyé ? Kisa ?
Plizanpli danzéré la NRL !
NB. In n’afèr moin la tir dann modékri Jean Claude Martigné : « Té i falé fé vnir la tèr Mayotte, isi La Rényon. Trant kilo la transporté pou fé in l’étide géotermik. La mète lo trant kilo dann in l’anbalaz inpèrméab. Laté oblizé an avoir in lotorizasyon éspésyal avèk la douane é avèk la deal..2 kan té fina travay la dsi, dann laboratoir…la bril lo trant kilo pou anpèsh kontamine La Rényon ». In pti bour tèks an fransé Justin la mète an kréol mé lo rès lo tèks lé pliské intérésan.


text:
LibreOffice
-
Creole:
-
-
Lang:
-
Telechaje LibreOffice
Deskripsyon:
Karakteristik prensipal:
- Mete nan divès kalite swit biwo
- Sipòte fòma yo nan Microsoft Office
- Testaman Sipò
Kòmantè sou LibreOffice:
LibreOffice Lojisyèl ki gen rapò:
suite nan biwo nan travay ak dokiman yo tèks ak tab. Li sipòte yon gwo kantite fòma ak fonksyon kòm yon altènativ a Microsoft Office.
Zouti yo jwenn enfòmasyon ki nan baz done a nan bibliyotèk ak enstitisyon syantifik nan mond lan. Lojisyèl an sipòte senkronizasyon a ak bibliyotèk sou entènèt nan sèvis la.
Lojisyèl an nan kouri, Egzamine epi enprime tab yo elektwonik nan fòma an Excel. Lojisyèl an pèmèt yo wè dokiman yo nan divès mòd ak chanje kèk detay nan paj.
fasil a yo sèvi ak lojisyèl ak yon seri gwo nan zouti ak sipò nan fòma yo ranpli popilè yo rezoud travay biwo divès kalite.
Zouti Pratik yo wè, kopi epi enprime dokiman yo nan doc oswa doso fòma. Lojisyèl la ap travay san yo pa enstale Microsoft Word.
Lojisyèl an travay ak dosye yo biwo nan fòma diferan e li gen yon fonctionnalités enpòtan ak gen yon seri modèl ki disponib.
Se lojisyèl an itil fèt pou moun ki jwe jwèt. Lojisyèl an pèmèt ou chanje nan jwèt: nivo, kantite lavi, lajan, zam, elatriye
Utility pwoteje dosye yo ak dosye lè l sèvi avèk yon modpas ak posibilite pou etabli diferan nivo pwoteksyon. Lojisyèl an pwoteje enfòmasyon ki soti nan aksidan sipresyon ak enfeksyon viris.
Lojisyèl an yo optimize ak pèfòmans akor nan sistèm lan. Lojisyèl an gen yon pakèt domèn zouti yo Customize nan sistèm nan epi chanje anviwònman yo sekirite.
Zouti yo pwoteje ak optimize òdinatè ou. Lojisyèl an pèmèt ou retire dosye inutil oswa demode ak sipò eskanè yo nwaj antivirus.
Zouti a backup ak retabli done yo sistèm. Lojisyèl la pèmèt yo kreye yon kopi kondwi a difisil ak yo transfere done yo sou konpayi asirans lan yon lòt done.
Lojisyèl an yo kreye konpozisyon yo mizik nan diferan estil. Lojisyèl an gen yon nimewo nan efè yo estidyo, zouti pwofesyonèl ak modèl pare.
Lidè nan mond nan desen an otomatik ki fonksyone ak desen an nan divès esfè. Lojisyèl an sipòte travay la nan pwojè 2d ak 3D.
Senp sèvis piblik nan pwòp sistèm lan soti nan dosye yo nesesè ak ranje erè yo rejis. Lojisyèl an pèmèt ou wè tout pwoblèm yo te jwenn nan fenèt la View detaye.
Lojisyèl an fè vwa oswa videyo apèl ak voye voye tèks mesaj. Gen yon kontak senkronizasyon otomatik nan aparèy la itilizatè.
Wè plis lojisyèl


text:
Oté
Léksprésyon démokratik : tout sitoyin mèm trètman
/ 5 octob 2013
Mi sort in biro d’vot paran dann kolèz èk ékol.
Moin té fine rakont koman, si linformasyon po in rényon i pas ryink su lo sit internèt, na paran va zamé konèt !!!
La Rényon, 50% la popilasyon i koné pa lir.
Lo réktora i donn bann diréktèr(ris) zinstriksyon po bann paran voté ; kan it mèt sa dann zanvlop, ti poz la késtyon « ki sa i sar lir tou sa la ? ». Po sak i koné lir, lé déza pa ankourazan. Mèt an gro lèt, pli fasil ; mé ladministrasyon i pé osi aranz sa din manyèr lo paran i konpran toudsuit —mèm son marmay i pé èd a li.
Là moin na in ka, si in fèy A4 (grandèr masine a ékrir). In dirèktèr la mèt lo tèks an 10 foi. Kalkil kan ti pran ton sizo po koupé, grandèr papié ti ginye, dizon la grandèr 4 tèm réini. Si ou la poin linèt ou in loup po lir, ésèy pa. Déza lo tèks lé pa angazan, ouar ékri a li tèlman fin, apros pré la limyèr for, karkiy out zié.
Trouv drol si paran — èk tout bann zilétré néna — i tronp.
Koué i kout mèt : Paran : nom, prénom, adrès, zanfan, klas, signatir… montr a li ou sak li doi ranplir sa si lanvlop, lo marmay, li ginye ékspliké : « papa, monmon, sign là ! ».
Trouv drol si nora biltin nil, panasé, zanvlop pa ranpli, pa signé ?
Fitin tan, mèm biltin navé poin mèm koulèr. Po zéléktèr analfabèt, i rokoné son kandida par la koulèr son biltin : Verzès in koulèr, Débré in ot koulèr, konm sa lé klèr. Nout tout sitoyin, ni doi bien konprann parey, koué ni sar fé, sinon ta koul ti poul oua sort ti kanar.
Léksprésyon démokratik, tout sitoyin mèm trètman.
Justin


text:
Oté
Vik ryink nou néna lo plan a nou minm va fé !
/ 24 févrié 2015
Néna sak i koz toratravèr si nout parti. Tanto i di, i mank a nou touzour lé dé bout plis lo milié, souvan-dé-fwa lo bann komantèr na ni ké ni tèt, mé i bat la lang tankipé si nou. Dopi dimansh néna dé kwa aval la bil. Ala ni sort rorganiz in rasanbloman sint sizann-bokaj. Nout la pa mont si lo twa la kaz pou anonsé, nou la pa fé tapaz la d’si nonpli, nou la ziss donn lo mo rantronou. Konmsa, dapré zournal lavé 800 kamarad la bouzé pou v’ni ékout nout bann dirizan anons nout program pou domin é apré domin. La sal Rwa-Caf té i débord. Pou mwin pérsonèl té Bandé.
Kisa néna in vré program pou nout péi ? Sak néna lèv lo dwa. Mé in prozé i tyinbo byin la rout. Nou na pwin lo tan zordi parl a zot tout propozisyon nout parti, néna 25, dopi travay, kiswa travay dann privé, kiswa travay fonksyonèr, ziska lozman, i parl kann osi, bann plantèr kann, zot kanar lé nwar apré 2017 i prétan, tousala lo parti la prévi. Sak i gingn inn ti moné zako, nout prozé i provwa in goumantasyon. Néna pou la rout, pou radié, pou lékol, pou vié moun. Néna osi pou mèt an lèr nout kiltir è knout lidantité, nout kozé tousala. Nou dwa romérsié nout bann kamarad la travay la d’si.
Nou lé abitié, sovan-dé-fwa pran tou sak i sort déor, sépousa lèrkilé nou lé dann in tramay mé zordi nou néna in vré prozé, fé par nou minm, in prozé rényoné fé par rényoné, pou rényoné. Ki mié ké nou minm i pé konèt omié nout péi ? Mwin lé sir désértin i sar tiliz nout prozé san domandé. O lièrk inn dé i vol nout zidé anndan la, na mèt gran rouvèr si la tab, konm sa i ansèrv nout tout. Konm in kamarad la di a mwin dimansh, rant in boushé zanbrokal èk dé rondèl sosis li di a mwin « vik ryink nou néna lo plan, sanm pou li, a nou minm va fé !


text:
1 Piè 5Haitian Creole Version (HCV)
5 ¶ Mwen menm ki yon chèf reskonsab, m'ap pale koulye a ak chèf reskonsab ki nan mitan nou yo. Mwen menm ki te wè jan Kris la te soufri a, mwen pral patisipe tou nan bèl pouvwa Bondye ki gen pou parèt la.
2 Men sa m'ap di nou: Tankou gadò, se pou nou swen bann mouton Bondye ki sou kont nou an. Pa fè sa tankou si se fòse y'ap fòse nou. Men, fè l' paske nou vle fè sa Bondye vle. Pa fè travay la tankou si se dèyè lajan nou ye. Men, fè l' ak tout kè nou.
3 Pa fè menm jan ak chèf k'ap maltrete moun ki sou kont yo. Okontrè, se pou nou tounen yon egzanp pou mouton yo.
4 Konsa, lè gran gadò a va parèt, n'a resevwa yon kouwòn ki p'ap janm fennen: n'a resevwa lwanj Bondye.
5 ¶ Menm jan an tou, nou menm jennjan yo, se pou nou soumèt devan chèf reskonsab yo. Nan tout rapò nou yonn ak lòt, se pou nou soumèt devan Bondye. Paske Bondye pran pozisyon kont moun ki gen lògèy. Men, moun ki soumèt devan l', li ba yo favè li.
6 Se poutèt sa, soumèt nou devan Bondye ki gen pouvwa, konsa la leve nou lè pou l' leve nou an.
7 Lage tout tèt chaje nou yo ba li, paske l'ap pran swen nou.
8 ¶ Kenbe tèt nou anplas, rete sou prigad nou. Paske dyab la, lènmi nou an, ap veye nou tankou yon lyon ki move, k'ap chache moun pou l' devore.
9 Kanpe fèm nan konfyans nou, kenbe tèt avè l', paske nou konnen lòt frè nou yo ki nan lemonn ap soufri menm soufrans ak nou.
10 ¶ Men, apre n'a fin soufri yon ti tan, Bondye li menm va rann nou bon nèt, la kenbe nou fèm, la ban nou fòs, l'ap fè nou kanpe san brannen. Paske Bondye bay tout kalite favè. Se li menm ki te rele nou, gremesi Kris la, pou n' te patisipe nan pouvwa li ki p'ap janm fini.
11 Se pou li tout pouvwa a, depi tout tan ak pou tout tan. Amèn.
12 Se avèk konkou frè Silven, yon nonm serye dapre sa mwen konnen, m'ap ekri nou lèt sa a, pou m' ka ankouraje nou, pou m' fè nou konnen jan favè Bondye pou nou an se yon bagay ki vre. Kenbe fèm nan li.
13 Legliz Bondye chwazi nan lavil Babilòn lan voye bonjou pou nou, ansanm ak Mak, pitit mwen an.
14 Bò pa nou, yonn di lòt bonjou pou mwen, yonn bo lòt tankou frè ak frè. Mwen mande pou nou tout k'ap viv ansanm nan Kris la, pou nou gen kè poze.


text:
Oté
In péi i soufèr dann son mal dévlopman !
/ 26 désanm 2012
Zordi déza samdi, apré Noèl i ariv é aprésa zour d’lan. Mon shien Déméloir i boush déza son zorèy kan li pans pétar. Mé koman-koman li sar blizé siporté kan pétar va komans pète an paké, kan fizé va fé konm bann bonb siflante, kan bann gro pétar va fé boum. Moin lé sir dann son fonnkèr li doi pans la fète koméla la pi konm la fète lontan. Lontan oui ! L’avé poin bonpé dézord konmsa. L’avé poin non pli in gaspiyaz konmsa. Fransch vérité !
Mi souvien mon vyé papa té i di amoin konmsa téi fé pète pétar arienk lo zour zour d’lan. Ankor té i sava a lékonomi pars si ou i fé pète tout out paké, lé fini pou ou. Va rès aou arienk pou rogard lé zot, sansa zoué in kou d’toupiy si out momon i anvoy pa ou rode dolo ou bien manjé pou lapin. Donk, mon vyé papa téi di amoin konmsa, pétar té i fé pète inn-par-innn. Pétar i fé pan ! Épi marmay téi kriy :"Viv Zour d’lan !". Kèl tan té proférab ? Tan lontan, tan zordi. Mi koné pa, mé na in n’afèr mi pans toultan sirtou kan mi oi i konsome marshandiz an kantité.
Mi pans pétar-la, fizé ou bien bonb, sa i fé pa La Rényon sa. Si na zouvriyé i travay. Si na l’izine i tourn zour konm nuit, sa lé pa isi. Isi, ni konsome, ni inport épi ni konsome si nou na larzan pou ashté. Dann d’ot péi, i ashté matéryèl, i transport, i fabrik, i anbal épi i ésport sansa i konsome dann lo péi. Sé dir si larzan i tourn. Sé dir si i done demoun travay. Lé vré pou pétar, lé vré pou in bon bon pé z’afèr ; isi, nou lé gran konsomatèr p’ti prodiktèr. Nout lékonomi ? In lékonomi d’kontoir o moins pou katrovin dis pour san. Dizon in péi i soufèr dann son mal dévlopman.
Justin


text:
ПpoшиBkи Mnigma дocTyпHы пo adrès. Nan moman sa a gen de opsyon prensipal Mnigma Enigma2 mikrolojisyèl pou HD reseptè WeTeKPlay. Mnigma pou yo enstale, sou kat la NE ekstèn (plis sdcard) ak memwa entèn (plis NAND). Я иcпoлbзyю BapиaHT cд kapTa. Nan memwa nan entèn enstale Android WeTeK OS 1.1.7. Ki pèmèt lè loading medya chwazi NAND oswa sdcard, To-ecTb пepekлючaTcя Meждy aHдpoйдoM и Mnigma. HeдaBHo cTaлo BoзMoжHыM Ha E2 Mnigma зaпyckaTb Kodi c BoзMoжHocTbю пpocMoTpa цифpoBoro cпyTHиkoBoro TeлeBидeHия иcпoлbзyя cBoй cTpиMep cepBep Tvheadend, Ho cпycTя HekoTopoe BpeMя пpoekT HeMHoro изMeHил koHцeпцию и пepecTaл иcпoлbзoBaTb cepBep Tvheadend a cTaл иcпoлbзoBaTb cepBep HeпocpeдcTBeHHo caMoй Enigma2, kliyan wè nan TELEVIZYON dijital pou Kodi te VuPlus PVR . ЧTo пoзBoлилo пoлbзoBaTbcя TaйMepaMи зaпиcи и дpyrиMи фyHkцияMи Enigma2 Mnigma бeз orpaHичeHий Bo BpeMя иcпoлbзoBaHия Kodi. Tankou yon 2-ranje, miltimedya processeur ak yon Asansè yo ak Android sou Tablo.
Sa se yon mirak nan teknoloji etranje, mwen pwopoze yo fini yo louvri peye chanèl satelit. ДoбaBиTb BoзMoжHocTb пoлHoцeHHoro пpocMoTpa kaHaлoB B koдиpoBke Powervu ak son ak rete Mпer2 chanèl pake 3koлop. Sa a pral ranplase regilye, oswa regilye enstale OSCam sou modifye MEGA OSCam Bepcии svn r11242 emu r728.
(M)EGA Oscam sa a emulation Oscam 1.20 L' r728 Depi PowerVu émulation, DRE c ICG algorit, BiSS ak lòt karaktè kouche yo wè digital TV satelit chanèl kadirana, kòm pou legal yo sèvi ak nan aksè kat ak bèz bon fin vye granmoun Matant Chra.
Sa a vèsyon pipiti de youn nan emulation Mega OSCam konpile anba CPU Cortex a9 Armv7 pou itilize sou dijital HD récepteurs WeTek Play du Magouy 2 Mnigma.
Nan pwen, Mnigma firmwèr, pandan premye konfigirasyon sistèm, chwazi ak enstale OSCam nan Emulation (san yo pa l'). Ranplase OSCam emulation a sou yon pi pwisan Mega OSCam Li vle ranplase binè la (ranpli exécutable swenyaj) ki ka lib telechaje isit la :


text:
Jòb 30Haitian Creole Version (HCV)
30 ¶ Men koulye a, moun ki pi jenn pase m' yo ap pase m' nan rizib. Papa yo se moun mwen pa t' pran pou anyen, moun mwen pa ta menm mete ak chen m' pou gade mouton.
2 Epitou, yo te twò fèb pou fè anyen pou mwen. Se te yon bann gason san kouraj.
3 Mizè ak grangou te fini ak yo. Lannwit se grenn bwa yo te konn al souse nan savann kote moun pa rete.
4 Yo pran fèy raje pou yo manje. Ata rasin bayawonn pase.
5 Kote yo pase moun mete yo deyò, yo rele bare dèyè yo tankou vòlè.
6 Yo te blije al rete nan twou wòch, nan twou tè sou bò ravin yo.
7 Y'ap rele tankou bèt mawon nan raje a. Yo fè pil sou pil nan savann lan.
8 Se te yon bann sanzave ki pa t' menm gen non. Yo te mete yo deyò nan peyi a.
9 Koulye a, y'ap fè chante sou mwen. Y'ap bay istwa sou do m'.
10 Yo pè pwoche bò kote m' pou m' pa sal yo. Yo menm krache nan figi m'.
11 Paske Bondye kraze kouraj mwen, li lage m' atè, kifè, mapou tonbe, kabrit manje fèy li.
12 Bann moun sa yo leve dèyè m', y'ap fè m' kouri. Yo lage dèyè m' pou yo pran m'.
13 Yo sènen m' toupatou pou yo ka fini avè m'. Pa gen pesonn pou di yo pa fè sa.
14 Yo pase nan fant barikad, yo tonbe sou mwen. Yo pilonnen m' anba pye yo.
15 ¶ Yon sèl latranblad pran mwen. Tankou yon kout van li kraze kouraj mwen. Tankou yon nwaj k'ap pase, tout byen m' yo disparèt.
16 Koulye a, mwen prèt pou m' mouri. Lafliksyon ap fini avè m'.
17 Lannwit, tout zo nan kò m' ap fè m' mal. Doulè ap manje m' anndan san rete.
18 Bondye ponyen m' nan kòlèt, l'ap chifonnen tout rad sou mwen.
19 Li voye m' jete nan labou. Mwen pa pi bon pase pousyè tè ak sann dife.
20 Mwen rele nan pye ou, Bondye! Ou pa reponn mwen. Mwen kanpe devan ou, ou pa okipe m' menm.
21 Ou pa menm moun lan ankò. W'ap malmennen m'. Ou soti pou pèsekite m' ak tout fòs ou.
22 Ou fè van pote m' ale. M'ap vole tankou pay. Ou voye yon van tanpèt boulvèse m'.
23 Wi, mwen konnen byen pwòp w'ap mennen m' pou m' al mouri, pou m' al sibi sò k'ap tann tout moun lan.
24 Poukisa w'ap atake yon moun ki tou fin mouri, yon moun ki pa ka fè anyen ankò pase mande padon?
25 Eske mwen pa t' nan lapenn ansanm ak moun ki te nan mizè? Eske kè m' pa t' fè m' mal pou moun ki pa t' gen anyen menm yo?
26 Mwen t'ap tann kontantman, se malè ki vini. Mwen t'ap tann limyè, se fènwa ki kouvri m'.
27 Tout zantray mwen ap bouyi san rete. Chak jou m'ap soufri pi rèd.
28 M'ap mache kagou, san pesonn pou konsole m'. Mwen kanpe nan mitan tout moun, m'ap mande sekou.
29 Vwa mwen tankou vwa koukou. Mwen rele tankou frize.
30 Po m' vin tou nwa, l'ap dekale. Lafyèb ap manje m' nan zo.
31 Lontan se mizik gita ak fif ase ki te nan zòrèy mwen. Men, koulye a, se plenn, se kriye ase m'ap tande.